Palik Sakhan Cu Tualchung Hriamtlai Phufonh Nih An Lak - News and Media\npalik sakhan cu tualchung hriamtlai phufonh nih an lak. Tanintharry ramtthen Thawai he meng 10 tluk aa hlatnak ah ummi Pagari(ပကာရီ) palik sakhan cu tualchung hriamtlai phufonh nih an lak tiah theih a si. Tualchung hriamtlai phu PDF, pah-kah-phah LPDF phufonh nih Pariga(ပကာရီ) hmunhma palik sakhan cu April 24, ah an luh hnawh i an khangh hnu ah.\nSAC ralkap hna nih Pariga (ပကာရီ) khua lam hmunkip ah thazaang 60 hrawng nih Tabia(သဗျာ) khuapawng rubber sehzung chungah umhmun an khuar , Pagari lei hoih in SAC ralkap nih hriamngan an bunh i cu hriamngan bunhnak hmun cu nizaan zaanlei suimilam 3:00 hrawngah tualchung hriamtlai phu nih hriamngan in\nan kah hna. Pagari(ပကာရီ) hmunhma cu tualchung hriamtlai phu hna nih an lak caah SAC ralkap nih lam tam piinnrallam an sial t tiah theih asi . Crd – TCP


KAN LAIPA AA SUM KHO BAK VE TI LO, FIANG TEIN A CHIM CANG – The Chinlung Post\nTu lio CNF kongah a lungtling lomi peng hna nan um sual ah, CNF nih peng tleidannak an ngei hrim lo. Anmah tawk tein an i zuam len ve ko. Hriamnam kong hna ahcun nai te hnu in biatak in hriam a zalmi an si le theihthiam hau. Hriamnam cu facang bang dawr ah cawk khawh a si lo. Cun kan unau pa pakhat chimmi ah Hakha le Thantlang CDF cu meithal an pek ko hna nan ti.\nThawngpang dang: Ramchung kahdaihnak lungtling in minthu mi (NCA) cu a rawk cang tiah KNU Concerned Group nih nihin September 2 ah cathanh an chuah.NCA cu 2015 kum, October 14 ni ah tlangcung hriamtlai phu 8 nih lungtling in a voikhatnak minthut mi a si,2018 February 13 ni ah phu dang phuhnih nih lungtling in minthutnak an tuah ve.\nCaah, minthu mi dihlak hi phu 10 an si. NCA minthut nak cu tlangcung hriamtlai hna caah ramkhel lei tinhmi hmun phak khawh lo leng ah,hriamtlai caah hriam a kan thlah ter. 2008 phunghrampi tang ummi men a si tiah KNU Concerned Group nih cun a langhter. Kayin ralkap KNU hmunhma ah nawlngeihnak la tu ralhrang phu hna nih hmunhma lak in an um caah khuami minung 500 hrawng cu ralzaam dirhmun ah an phan.\nTlangcung hriamtlai phu hna le mipi vengtu phu hna nih hramhram nawlngeih lak nak cu a hram in hrawh dih ding in le Federal Democracy dirh khawhnak ding caah lunrual ten raldoh ding in KNU Concerned Group nih forhfialnak a tuah. TCP


Senthang Peng Khua 7 in Minung 6,000 Hrawng an Zaam Hna – Hakha Cherry\nMay 31 ah SAC ralhrang pawl Senthang peng ah an rak phak caah Surkhua telh khua 7 in khuami 6,000 hrawng an zaam hna, tiah thawng kan theih.\nAdang relthan:NUG nih PDF hi hman aa palh sual cun kan lo cikcek te lai.Atu ah kan theih bantuk in NUG cozah thar nih Kawlram ram chung raldohnak kong thawng kan thanh zau lai an ti. Zeitin an thanh lai cu hngalh a si lo nain Mipi ralkap PDF hi kuttlaih hriamnam tling an ngeih hlan ah rampi raldohnak a onh sual cun kan i tinhmi kan nganh kho.\nA ruang cu Kum 60 leng raldoh a cawng i rampi budget in hriamnam a caw mi i hriamnam tling ngeimi fawizaang tuk in tei i timh cu si kho lo. Raldoh ah cun no.1 hriamnam a herh bik.\nSAC ralkap cu ram pakhat pi hmanh a doh kho ve mi hriamnam tling a ngeimi an si caah minung tha kan i tluh zongah hriamnam thazaang an dan tuk cun final round ah mipi sungh a fawi te.\nCu ti kan ti tikah thachiatnak ca chimmi si bak lo. NUG nih a rannak in PDF hi hriamnam tling a damhpiak a herh ti nak si.\nCun tha tein PDF le NUG hi an i pehtlaih a herh fawn. Atu an dirhmun zoh ah cun lung an cing pah lo.\nPDF raltuk a cawng i training a dihmi zong an tampi nain um sawhmi an tampi. Atu PDF training kai liomi hi hngak rih hna uh tiah an kan ti i kan um rih ko tiah PDF pakhat nih DVB interview tuahnak ah a chim.\nAtu kan dirhmun in ralkap kan doh ning hin cun tei awk an har. Kawl nih peuh- kyar-an ti bang thli thup bawh i kah lawng te a si tikah kan mino hna zaangfak tuk an si. A bat zong an ba. An nunnak tiang zong a liam thluahmah cang.\nAtu lio PDF nih SAC an doh ning cun plan an suaimi kha an palh lo bak hau. Hmunhma an theih dih hau fawn. Luh chuah thut dir thiam tak hau rih. An i palh sual cun chikhat lo ah thih dih an fawi. A ruang cu SAC nih hriamnam ngan an hman pah lengmang.\nCucaah a sikhawh chung in NUG nih hin PDF sipek tlangcung ralkap an si ah ralkap i hman a timh ko si cun hriamnam hme he a ngan he tling tein damh piak seh. Sii ai lei thlawp nak tiang in damh seh. Vanlong kahnak zong cawk piak hna seh. Cu hnu ah kahnak nawl hi chuah sehlaw PDF vialte nih anmah le umnak cio in voikhat ah SAC hi doh hna seh law an tla rup ko lai.\nAtu cu hmun cheukhat lawng ah doh le thah an si tikah a si kho lo. SAC ralkap an dih cang ati mi kan um. An dih naisai lo. A thimi nak in a nungmi an tamtuk rih.\nCucaah tei nak hmuhnak ding ah NUG kut ah tampi thil aa hngat. PDF hman a palh sual cun mipi tamtuk nunnak a liam lai. Kan duhmi democracy zong kan hmu kho lai lo.\nNote. PDF timi ah tlangcung ralkap zong an i tel kho.Mipi ralkap poh kha chim duhmi cu a si.Credit-Tluang Ceu Thang\nNUG nih PDF hi hman aa palh sual cun kan lo cikcek te lai


Pago Ah Ni Linh Tuk Ruang Ah Thihnak An Ton Cuahmah, Mipi Nih Ruah A Surnak Ding Ah An Tuahmi Cu Amak Ko. – Daily Post TV\nPago – Sitkai myoh , Takong sang ah ni a linh tuk ruang ah , khuami nih ruahpi a surnak ding ah an pupa chanlio zumhnak in Lunsuai puai (လြန္ဆြဲပြဲ ) cu ni -5 chung an tuah cang natein ruahpi cu a sur hlei lo ti asi.\nHi puai an tuahmi ahhin, mipi nih lamcung ah thing adingmi an peh hna ii, an cawi, an vuar hna. An pupa zumhnak ah ruahti a surlo le ni alinh tuk caan ahcun mah ti hin tuah ah ruah asur tiah an zumhnak phunlam cu asi.\nPago Sizung pi zong ah ni a linh tuk ruang ah minung 21 cu mah theilo in, thawphih -lungmih le mah theihlo in an tlawp cuahmah hna . Minung -12 hi cu an zual tuk hna caah hichung ah minung 5 cu an nunnak an liam.\nCun Doctor Yian Naing Muang nih a chimmi ahcun mah bantuk nilinhnak hin, si lei in thlawp bulnak zong ah a har taktak mi le tih a nun tukmi asi caah mipi nih nilinh hi hrial hrim a herh. Mahlo cun minung tampi thihnak a chuak kho tiah media sin ah ralrinnak zong a chimmi cu an si.


Indianapolis Laimi Nih An Khua Min Tha Tein An Chim Thiam lo – Chin World News Evening\nIndianapolis Laimi Nih An Khua Min Tha Tein An Chim Thiam lo\nMarch 28, 2019 March 28, 2019 Salai Van Theihtlei\nIndianapolis cu khuaza vantoi Laimi kan khualipi a si tiah kan ti. Kan uar ngai cio i, a min chim kan dai lo. USA Chin National Day tha taktak in tuahtu le kan miphun cawisangtu cu, Indiana ummi Chin miphun an si. Indianapolis cu Indiana State i khualipi bik le khua lian bik zong a si. Atu lio ah USA ah minung tam ah 15 nak a si. An khua hi lampi tam ngai aa tonnak khua a si caah, “Cross Road of America” tiah an ti phah. A min a thangmi khua pakhat a si.\nIndianapolis cu, Laimi an tam caah kan khualipi le Hakha changtu ah kan chiah. Indianapolis ah Laimi an tam tuk cang caah, CBCUSA khawm (2015) ah Mirang pastor nu pakhat nih “Indianapolis hi a tu ahcun Chindianapolis a si cang” tiah a rak ti phah. Pathian dawtnak in, Laimi Indianapolis ah tampi an um caah, fimnak, rumnak, nunning le sining zong ah thanchonak tampi Indianapolis khua nih a kan pek. Kan i lawm taktak.\nIndianapolis cu, CBCUSA headquarter le CBANA headquarter umnak zong a si. Laimi nih Krihfabu lian bik kan ngeihmi hna pathum-ICBC, CEBC le ZBC an umnak zong a si. Laimi Krihfabu dang tampi zong an umnak khua a si caah, USA Laimi kan center taktak an si.\nAsinain Thantlang khuami nih an khua min an chim thiam lo an ti bang, Indianapolis Laimi nih an khua min an chim thiam lo pin ah a sullam an thei lo ti a si. Indianapolis khua min hi, a chim a har. A awchuah a har ngai. Laimi tam deuh USA i sianginn a kailomi nih cun, Indianapolis khua min hi an chim thiam lo. A aw an chuah kho lo. Tuak setmat tikah, Indianapolis Laimi caah a tanglei hi a dik lai tiah ruah a si.\n“Indianapolis Laimi upa ciami zatuak ah 99% nih cun, an khua min hi tha tein an chim thiam lo.” Khuaruahhar a simi cu, Kawlram in a rami Laimi buaih ngahmi tampi zong nih an chim thiam lo. Lai Pastor le Krihfaupa tampi zong nih an chim thiam lo. US i bible sianginn kaimi pastor tampi zong nih an chim thiam hlei lo.”\nIndianapolis khuasami Lami nih an khua min an chim thiam lo ahcun, khua dang caahcun a fawi ti lo. Khuadang ummi Laimi chinchin nih cun, “Indianapolis” timi an chim ah hin, “Indiana” le “polis” khi a dang in a aw kan chuah i, a khua min kha, a aw a chuah taktak tik ahcun, “Indiana….police” in a aw a chuak. Cucu loh dikdep khi a si.\nIndiana-polis tiah kan chim tikah, a aw a hman lo i, Mirang caah thluak buai nak fang in a aw kan chuah tawn. Indianapolis ummi Laimi zong nih cuticun aw an chuah ve caah, a tu ahcun Mirang zong nih an i ziak ngai cang le an theihthiam ngai cang ti a si. Hlan ahcun an thei kho bak lo tiah an ti.\nLaimi tam deuh nih Indianapolis min kan chim tik ah, Mirang nih an theihning le fianning ahcun, “Indiana..Police” tiah an theih i, cu biafang a sullam cu “Indiana palik” ti daih ah a kal cang. Cucaah Indianapolis asiloah Chindianapolis ummi Laimi nih an khua min hi tha tein an cawn le chimrel an thiam a herh taktak.\nAn mah lawng an si maw? An si lo. Kei zong ka rak chim thiam ve lo. 1997 ah USA ka phan. Voi khat cu, Rev. Dr. Thlaawr Bawihrin nih, “Rev. Cuai Sang a tlung le meeting kan tuah lai. Ra law” tiah a ka ti i, kal ka tim. Ka hawipa Mirang pa kha, “Indianapolis tlawn ka duh le Bus station ah zaangfah tein ka thlah ta” tiah ka nawl. Indianapolis ah kal ka duh timi cu, ka chim lengmang i, a thei kho ti lo. Zeicatiah ka awchuah kha, “Indiana-police” in a rak theih caah a si.\nA sau tuk hnu ah, “Indiana state i an capital kha?” ka van ti. Cu vial ahcun cun, “Aw..Indiana-polis (Indiana’-palis) maw?” tiah a lung a van fiang i, a kan thlah lai. Na chimmi ka theihnak ahcun, “Indiana…police” ti bak in pei ka theih cu tiah a ti.\nCucaah Indianapolis Laimi nih an khua min an chim thiam lo mi hi, an mawh lo. Miphun dang tampi nih an chim thiam ve lo. A min hmanh kan chim thiam lo ahcun a sullam theih ding cu a har ngai cang. Indianapolis timi a sullam cu “Indiana+polis” ti a si i, “polis” timi cu Middle Greek a si i, a sullam cu “khuapi” tinak a si. Cucaah Indianapolis a sullam cu, “Indiana-khuapi” tinak a si i, Chindianapolis ti a si ahcun, “Chin-khuapi” tinak a si ko hnga! Credit: Semnak Lairam-Blog\nNote: Mah ca hi a sau ngai cang mi si ko nain a thar in rak thlah tthan mi a si.\nKhah Aa Thonghnak Dingah Nithum Lawng A Duh Cang Mi Kachin Patthawng Aung La N Sang Cawlcanghnak Le Hmanthlak Pawl\nEven John Fready Le A Thaisung Leeng Sang Hnem Kung Hna Nih Mipi Sin Sawmnak


Gideon Bang Laipasal Rual Nih Lainawng Ralkap Ttha Lo Cu Nangmah Bochannak He An Dir Onh Cang - Khuaruah Har News\nGideon Bang Laipasal Rual Nih Lainawng Ralkap Ttha Lo Cu Nangmah Bochannak He An Dir Onh Cang\nChinland Defense Force kan ruat, kan ruat tak tak ko, thlacamnak in kan ruat i mithli he kan ruat. Maw Pathian na Biakinn Thiang chung i an thangthat tu le ringawn an tum piak tu kha dawkaw an si cuh.\nNa pek mi hna thinlung te in Ram an dawt ve caah thisen neh lo kut le ke in tihnak ngei lo ralbawi minthang Gideon bang Lai Pasal an ti i an biartung le chunmang cu leh in Lainawng ralkap tha lo cu nangmah bochannak he an dir onh ve hi.\nNa Biakinn Thiang chungah anmah he thangthat tti kha kan vuai rih hrim hrim lo e kan Pathian.\n𝘉𝘢𝘸𝘪𝘱𝘢, 𝘯𝘢 𝘵𝘩𝘪𝘮𝘮𝘪 𝘓𝘢𝘪𝘮𝘪 𝘩𝘪 𝘯𝘢 𝘳𝘢𝘭 𝘱𝘢𝘸𝘭 𝘯𝘪𝘩 𝘢𝘯 𝘻𝘢𝘸𝘮𝘩𝘵𝘪𝘢𝘩 𝘩𝘳𝘪𝘯𝘨𝘩𝘳𝘢𝘯 𝘬𝘰! 𝘒𝘢𝘯 𝘯𝘨𝘢𝘪𝘩 𝘮𝘪 𝘵𝘦 𝘤𝘶 𝘢𝘯 𝘯𝘪𝘩𝘴𝘢𝘸𝘩. 𝘕𝘢 𝘧𝘢 𝘭𝘦 𝘯𝘪𝘩𝘴𝘢𝘸𝘩𝘯𝘢𝘬 𝘬𝘢𝘯 𝘪𝘯 𝘬𝘩𝘢 𝘱𝘩𝘪𝘭𝘩 𝘴𝘢𝘸𝘩 𝘩𝘭𝘢𝘩 𝘭𝘢𝘸, 𝘗𝘢𝘵𝘩𝘪𝘢𝘯 𝘻𝘦𝘪 𝘪 𝘢 𝘳𝘦𝘭 𝘭𝘰𝘮𝘪 𝘩𝘯𝘢 𝘯𝘪𝘩 𝘢𝘯 𝘬𝘢𝘯 𝘴𝘦𝘳𝘩𝘴𝘢𝘵𝘯𝘢𝘬 𝘬𝘩𝘢 𝘱𝘩𝘪𝘭𝘩 𝘴𝘢𝘸𝘩 𝘩𝘭𝘢𝘩!\nRelchap- An I kap Cang, Faak Pi In Thlacam Ko Hna Usih: Kan theih dih cio bang in ralhrang nih Victoria Camp lak ding in ralkap thazaang le Tank tiang in an fuh hnawh tih cu theih dih cio a si. Kan ci bak hmih akan timtu cu kah lo awk an tthat ve ti lo caah CNA/CDF nih an kah taktak cang hna nak kong cu CNA ralbawi Htet Ni nih a timline ah a vun tar.\nKan thlacamnak hi a lak a si hrimhrim lai lo. A tu zongah thlacam ko rih hna usih. A ngu ballo mi le ai nghilh bal lo mi Israel Pathian nih kan miphun ralkap in kilveng in miphun caah teinak in pe hram ko hna seh.\nTuni ah khan Chin ramkulh Falam in SAC ralhrang motor 6 le Tank 2 cu zinglei ah Hakha lei an panh. Sagaing ramthen, Kalaymyo in a rakkai mi ralhrang phu hna motor 50 cu lampi ah zaanhnih an riah hnu ah nizaan ah Falam an phan. Cu chung in ralhrang motor 6 le ralhrang Tank motor 2 cu nihin October 13 zinglei suimilam 7:15 ah Hakha lei ah an panh tiah Zalen nih an tial.\nNizan Ah KNU Ralkap Nih Ralhrang Tampi An Thah Tthan+VIDEO\nThangtlang Peng Ralzam Minung Pakhat Ah MMK 30000 Cio TPAC Nih Bawmhnak An Pek Hna


Tlerhkongnak le ttantinakbu (alliance) heh tiah an dirh lenmi nihin kan dirhmun zoh ah vawlei raldai hi thinphan dai lo a si…. – Onlinenungak\nTlerhkongnak le ttantinakbu (alliance) heh tiah an dirh lenmi nihin kan dirhmun zoh ah vawlei raldai hi thinphan dai lo a si….\nRussia ralbawkzik pa hnihnak (dy. defence minister) Alexander Fomin Kawlram a ra. Ralkap nih aana ting hlan zarh khat aa duh ah Russia ralbawizik (defence minister) Sergei Shoigu Kawlram ah a ra. Aana ting ding ah a lung a tling, cun a tu pahnihnak pa a ra i aana tingmi thaa an pek caah UN hi cu ruahchannak a um lo ti awk tluk a si.\nJanuary dongh lei ah Russia ralkawizik a rat lio ah hriampi a simi Pantsir -S1 (surface-to-air missile), Orlan-10 Surveillance Radar tlaihnak pawl supply tuah ding ah a lung a tling ti a si. Kawlram nih official in Russia sin in hriamnam a cawkmi hi dollar nuai 807 man a si. (The Moscow times news)\nRussia Kawlram a rat lio ah Chinese Wang Yi cu Middle East ah a kal, Iran, Saudi Arabia, Turkey, UAE le Bahrian pawl ah a kal. Iraq le Jordan zong phone a chawnh hna. Russia le China nih tanti hawikombu (alliance) an ser lio i Kawlram, North Korea, Middle East ram pawl heh tiah an mah lei ttanti ding in an sawm hna.\nIndia le Pakistan zong UAE i tuahmi kahdaihnak hlawh a tling thluamah.\nAfghan daihnak biaruahnak ah US nih India zong cabuaicung biaruahnak ah i tel seh tiah Afghan tamadah sin ah ca a kuat – Russia, China le Iran an si tik ah US nih hawi a sawm ve tinak a si.\nPutin nih cun Radar nih tlaih khawh lomi hriampi (Hypersonic missile- a awnak in let 5 in 10 tiang a rangmi) cu Russia tinbaw cung in minit 30 chung ah America a phan khomi kah ding ah ka ready a ti….(China le Russia hi hypersonic a ngei hmasa an si i US zong 2020 ah a rak test ve).\nBiden nih cu Putin kha kan hnu zarh ah lainawn pa a ti, Xi kha democratic a ngei lomi pa ti in a hlatpi in mei a rak duah len lio ah US a kilven mi Japan le Taiwan cu thinphan dai lo in an rak um len…\nSouth China sea ah tuluk vanlawng pa 20 hrawng a hel lengmang tawn caah Taiwan cu ral a tho kho caah i ready usih an ti…\nCrd: Dr. Sui Hingz


Donald Trump Nih Cun Republican Presidential Nomination Cu Ka Pawm Tiah A Chim – Chin 11 News\nDonald Trump Nih Cun Republican Presidential Nomination Cu Ka Pawm Tiah A Chim\nDonald Trump nih tukum November thla president thimnak kongah Republican party in a term hnih nak caah party president candiate caah an nominate nak cu ningani ah khan ka pom hna tiah a chim.\nRepublican National Convention a dih lai zan ah Trump nih White House lei in nominatian cu ka pom ko tiah a chim i, kumli chung an riantuan mi ruangah an ram tampi kar an hlan nak kong zong a chim, a tang rih mi kum 4 chung zong hi kan tlin a si ah cun thil tha tampi kan tuah khawh ko lai tiah a zumh nak kong a chim.\nPresident candidate caah an thim hi lunglawm taktak in ka pom tiah a chim i, A merican caah thil tuah ding tampi a ruat, vulei cungah economy a um mi ah a sang bik kan si lai tiah a chim. A mah he a zuam ding mi Joe Biden cu American caah thatnak chuahpi tu si loin a hrawh tu le chiatnak phurtu a si lai tiah a chim. Cu caah thim nak kan neih lai mi ah hin American him ten um seh ti nan duh le duh lo cu i thim uh tiah a chim.\nUS president thar caah tukum November 3 ah thim a si cang lai i, Donald Trump nih cun a riantuan ti, vice candidate caah Mice Pence a thim than i, Democratic candidate caah Biden nih cun senator Kamala Harris aa thim ve.


Tulio Kan Boruak: Thantlang Khua Kong Thawng Kan Theih Cu A Poi Kho Taaktak – Chuncha News\nNovember 13, 2021 Chuncha Comments 0 Comment\nTulio kan boruak: 1. dawr ngei bal lo zong nih dawr an ngei cu chap ah thantlang dawr nak deng deuh in an zuar khawh (a zin um lo hrat cun a miak lawng te si kaw) 2.Than tlang i mi inn um TV lian lian kha tu ah cun a ngei tu si lo mi sin thantlang peng (vei tlang )ah an phan dih cang 3.Thantlang rawl chumh nak pawng uu pawl zong a ngei tu si lo mi nih an hmsn pin ah dengtak tak in an zuar rih (khuate ah dawrtuah bl lo mi nih pawng uu dawr hna an tuah huar ko)\n4.Thantlang ii inn zong nei lo dawr zong nei lo mi kha ni chiar thantlang ah an lut le cycle khat in balang ket tha tha cu an i purh hna (tt dawr hngak an um ti lo ralkap sin ah an i cawk rua) 5.vawlei cawh in khur chung thil chiah mi le tang ka phum mi cu mah phum mi te bang khin a chuak cu an i awlh ngai (mh inn si lo mi inn kawmtang kip cawh dih) 6.Thantlang ii hni puan te te chiah ta mi zong nupi le fa le daw ngai bang mi ta pi kha kn nu caah kan fa caah ti hin a tha deuh thim in hei i phurh thup ko cu aw(an i fenh eih ah mi ta pi cu an i za in an i rem hnga hme maw )\n7.thantlang dawr khan a hlei in siang inn sang dawr khan poh cu thantlang peng vei tlang le vei tlang nih mah dawr tlat in va tlat a si (dawr tuah nak zin an rak i thawh ve rua) 8.thantlang inn ngei mi le thil nei mi hmanh tt ah kn lut leng mg lo nan thantlang i inn nei lo thil nei lo mi tu hi an lut leng mg cu awh (ralkap lak ah thih ngamh bk in an lut huam ko) Tial ah cun tial ding tam ko nain a fir tu ning zak lo in a hmu tu ning zak ti khi si le ka tial pah hin a fir tu ka mittlam kn suai hna hin ka ning zak.\nLai mi chung in hi bn tuk mi nung le chungkhar kan um hi khuaruah har kan si ko .lung re thei le har zat tuar in ral zam dir hmun kan dir lio ah tlawmpal te tel khi zang fah nak thin lung nan nei kho ve bak lo maw? Sa hnger ni naa arfa tap naa kan si ko hih Mi cheu ca cun sifah nak a chuak Mi cheu cacun irum pi nak a si ko hih. Credit: Farthahlawn\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-𝟏 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Lai nunphung hi duh a nung i khuazei hmanh ah i zapi awk a si lo. A bik in nuhmei, pahmei le ngakttah an rak zohkhenhning hna hi an kan chimh tikah uar a um tuk. Khua pakhat ah nuhmei nih inn sak aa timh ahcun khuapi te nih a herhmi dihlak an bawmh i i dornak ttha inn cu sakpiak a si. Nuhmei nu kha a man an la lo, anmah lungtho tein, an thiamnak, thazaang le chawva dih in inn cu sakpiak a si.\nInnkang mei-ttet a um sual zong ah kha ngaihchiatnak a tongmi hna he an sining an i hrawm colh, an herhning in zuan hnawh colh a si. Hi kan nunphung hi phaisa nih a cawk khawh lomi, kokek tthatnak le zawnruahnak an rak ngeihmi a si caah uar lo awk a ttha lo. Laitlang cu Pathian nih kan pupa hna sin in a kan pekmi ram a si bantukin kanmah ta bak te a si. Khuazavanrang toi ah sining phunkip ruangah kan miphun cu i tthek i darh len in peem ko hmanh usih law Laitlang le Lairam cu kan ram a si zungzal. Hmundang i khua a sami vialte Laitlang (Chinland) cu na ram le na ro a si zungzal.\nRam ngei lo kan si lo. Hihi Pathian pekmi rosung taktak a si. Cucaah Laitlang khuazei hmun paoh cu na inn a si kho i a ummi vialte zong nih khual le mising in hmuhnak nawl kan in ngei kho hna lo. Kan inn cu na inn a si i kan lo cu na lo a si ve, kan dum cu na dum a si ve. Kan biakinn cu na biakinn a si ve i fingtlang kip i ram kan vaihnak siseh, tizu ngacel kan suatnak tiva vialte na ta an si dih. Lairam le kan miphun a hmunh chung cu na ta, na miphun a si zungzal. A thlizil, a pangpar dawhdawh hna cu na ta an si.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-2 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Kan nunphung lakah uar a um khun rihmi cu khualtlung kan zohkhenhning hi a si. Kan unau, mizo (lusei) pawl hi khualtlung zohkhenhning an thiam ve ko nain Laimi cu an kan tluk deuh rua lo tiah ka ruah. Khualtlung an kan zohkhenhning cu an koktlong deuh, kannih Laimi cu khualtlung papek zia, upat zia kan thiam deuh ko rua. Khualtlung kan hawikomh ning le daan ah mizo kan unau hi kan lonh deuh ko hna ti ning law porhlawtnak in ka chimmi cu a si hrim lo. Kan pipu hna nih ro ttha an kan rohmi hi uar a um tuk. Saperh an ngeihmi kha anmah nih an ei siang lo, khualtlung caah an i reet.\nKanmah chung in hun chim ve ahcun khualtlung kan ngeih lawng ah ka nu nih ar a thah i kan ngakchiat lio ah cun khual ngeih cu kan i lawm tuk, zeidang ruangah si lo in arsa kan ei khawh ve caah a si. Thantlang peng nakin Hakha peng ah hin khualtlung an daw kho deuh rih fawn. Rawl thaw bik an pek hna i khualtlung nih thaithawh zanriah an ei tikah inntek nih khual cu an eiter hmasa hna. Anmah te lawng an eiter hna, zeicahtiah an zakzum sual lai i rawl an i khimh sual lai lo ti kha an phanpiak hna. Hakha peng kan tlawn ah hi bia hi ka chim tawn i anmah lila nih an chim vemi cu Thantlang peng tluk in khualtlung hi ngei peng ve usih law kan daw kho cawk hna lai lo, anmah tu nih khual an dawh khawh deuh hna an ti ve.\nA zei a si hmanh ah a tawinak in kan chim ah cun khualtlung cu kan bong le mal an si ti kha pipu hna nih an rak ruah i an rak i nunpimi a si. Kan Baibal nih a rak chimmi he aa tlak ngaingai (Heb. 13:2). Khual cu kan vanmi bantuk a si taktak ko. Nai hrawng, chan tiluan ruangah khual a tlawngmi nih riahbuk (hotel/guest house) i zalong ngai in um kha an hun duh deuh i Hakha hi khual kan ngei tuk ti lo. Lam le sul a tthat deuh pin ah motor bike in a mikip nih tlunkal cio a si cang i khuate lei nih Hakha an tlawn ah a laang deuh in an tlawng cang. Khualtlung kan ngai hna, kan ci a hai.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨-3 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Kan Bawipa Jesuh Khrih hi vawlei cung i caan tawite a um chungah khan, khual a si ve tawn i ttha te in an sawmnak ahcun zan zong a riak ve. Abiana ah Samaria mi nih an sin i caam ve ding in an sawm ah khan zan hnih a tlung hna. Samaria minu lawng si loin khuami hna zong nih Pathian thluachuah an tinco (Jn. 4:40). Johan Thawngttha nih a kan chimhnak ah cun kum thum chungah kum fatin voi khat lengmang cu kan Bawipa Jesuh Khrih hi Jerusalem ah a kal, a ti.\nAsinain Jerusalem ah a caam bal lo, a pawng khua a simi Bethani khua tu ah zan a riak tawn ti a si. Zeiruang ah dah Bethani khua hi a tlun inn ah a hman hnga? A rak dawtu Lazaruh le a farle a simi Martha le Mary hna dawtnak le tlaihchannak ruangah si dawh bik a si (Jn. 12:1-8). Sawmtu sinah cun kan Bawipa kha a rak tlung tawn, zanriah a dumpi hna (cf. Zakia tuanbia: Luka 19:1ff). Asinain an khua i luh a sianh lomi hna kha cu khuachia khuavang a tthawl piak hna bu hmanh ah tlun-inn an rak donh i a rak tlung kho ve hna lo (cf. Marka 5:16-17).\nKannih cu kan nunphung nih khual cu kan bong le mal an si tiah kan ruah i khual ngeih cu kan uar i kan i lunghmuih ngai. Khrihfaphung nih kan kokek nunphung cu a hun thuamh chinchin tikah cun aa dawh tukmi pehtlaihnak a sersiam. Ka palh lo ahcun Laitlang (Chinland) ah kutdok in a vakvaimi Chinmi an um rua lo tiah ka ruah. Mitlamtling lo mihrut hmanh khua i an um ve tik ah bong le mal an si tiah kan ruah hna.\nBawi Jesuh nih Lazaruh te unau ttafar rual a tlun tawn hna i an i lawmh tuk bantukin atu lio ah kan miphun hawi hna Hakha hi nan Bethani a si kha philh hlah u. Nan caah inn khaan tampi a um. Kan inn cu nan inn a si, kan dum cu nan dum a si, kan rawl cu nan rawl a si i kan mawttaw saikal le mawttaw cu nanmah ta an si ve. Chin miphun caah Hakha cu Jerusalem zong a si i Bethani zong a si chih.\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨- 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Tuanphung ah Laimi nih vate phunkhat a min ‘riaklang’ timi kan ngei. Riak lang tiah riahnak hmun a hal hna tikah zeibantuk thingkung hmanh nih an sianh lo ti a si, zeicahtiah a riahnak thingkung kha a thi colh tiah thawng a than caah a si. Cucaah thingro cungah a riak tawn tiah tuanbia an kan chimh tawn. Riaklang vate hmanh a donghnak ah cun thingro kung cungah riahnak hmunhma a ngei kho.\nKannih kan ram, Laitlang cu kan pupa hna chan in Pathian nih a kan pekmi ram a si i riahnak um lo cun a vaivai ding kan si hrimhrim lo. Miphun dang a rak pemmi hmanh vawlei cungpi nih a theihhngalhpi hna i hmunhma pek le cohlan ding kha fial kan si, minung covo kha upat ding a si tiah authawng a thang cuahmah ko. Kannih cu kan ram lila ah mipem kan si lo i kan innlo chuhnak, kangh-uhnak, le ramhnak kan ton zong ah vawlei cu kan ta a si rih. Tlun inn ngei lo kan si lo.\nNaboth tuanbia kha nan cinken cio rih ko lai. Ahab siangpahrang nih dum tuah a duh i Naboth dum cu cawkding ah a hal te in a va hal, a ai ah dum dang zong kan pek lai tiah a nawl, asinain Naboth nih a rak lehmi bia cu “Ka pupa hna ro kan pek ding hi cu Pathian nih ka kham ko seh,” a rak ti (cf. 1 Siang. 21:1ff). Asinain Ahab nupi Jezebel nih hramhram in a rak chuh, Nabot cu lung in an rak cheh, lih an puh rih, an thah. Asinain Naboth thisen cu vawlei in a au tthiamtthiam ko. Kangh-uhnak le ramhnak kan ton cu kan sung dih cikcek tinak a si hrimhrim lo.\nLung a fak tuk ko, asinain hlan nak ttha in Pathian nih a kan pek tthan te lai. Jerusalem khuapi zong kha Israel miphun nih hlan nak ttha in an sak, an rual, an ttamh khawh tthan ko. Salm 127 kha by-heart in kan chim cuahmah hna lai i Bawipa nih kan nunnak, kan ram le kan miphun cu amah duhning in sa tthan ko sawh seh. Naboth le riaklang vate cu an vai men ko lai, asinain tuanbia nih a philh hna lai lo\n𝐍𝐚 𝐂𝐚𝐚𝐡 𝐈𝐧𝐧 𝐊𝐡𝐚𝐧 𝐓𝐚𝐦𝐩𝐢 𝐀 𝐔𝐦 𝐊𝐨: 𝐑𝐞𝐯 𝐃𝐫 𝐋𝐚𝐥 𝐏𝐞𝐤 𝐋𝐢𝐚𝐧 Voi khat cu Kalaymyo in Hakha lei ah hmanlung mawttaw i cit in kan rak kai. Facang tun 100 tluk aa phurh pah caah a cit a nuam ngai. Passenger lakah nau a pawi liomi nu aa tel ve i ruah lo pin in Zawngkong kan phak lai te ah a phurti a kuai i cuticun mawttaw cungah cun faphir te a neih; pakhat cu a ruak in a chuak i pakhat cu a dam. Mawttaw cungah nu tampi an um ko nain an zuan hnawh ngam lo, vantthat ah sii lei rianttuanmi pa pakhat kan sinah a rak i cit ve i cu pa nih cun nau a ngeihter.\nFacang tun pawl kha kan siam remh i naute cu ttha tein a chuahter khawh, nu hni aa ken chap zong cu an um ve ngelcel lo i pa hni tu kan phah piak. Mawttaw kha driver nih lamkam ah a dirter chung i cuticun lam cung ah naute cu neither a si, a nu cu Lumbang khua phaklai ah an ttum. Lakhruak (emergency) thil nih a kan ton ahcun hrial khawh a si lo i a sining cungah a ttha bik le aa dawh bik in i zuanhnawh, i bawmhchanh, le ton ngam kha a rak biapi tuk.\nKan Baibal chungah kan Bawipa Jesuh Khrih cu Bethlehem ah a chuak lai ti in profet chimchungmi bia cu a um ko nain caw inn ah ti cu a um lo. A rak biapi taktakmi tu cu Bethlehem, David khua, a simi tu kha a si. Tlun inn an tinco khawh ve ti lo caah a ttha bik in an i hmuh khawhmi cu caw inn kha a rak si ko i cucu Mary nih nau neihnak ah a rak hman ko. Nihin ni tiang Christmas caan paoh ah caw inn cu phun tampi in kan ttamhmuaih i hla in kan hlawi. Caw inn hmanh pei hla in kan hlawi huam cu! A biapi cu a caw inn kha si lo in minung kan chuahnak hmunhma a simi tu kha a si.\nA ngaingai ti ahcun kanmah Lai lei caw inn bantuk kha Palestine ram caw inn cu a si naisai lo. Israel miphun cu sattil he khua a sami an si i an sattil an chiahnak hmun hi fihnung a si lo i minung zong mei-phu i kau in riah khawhnak hmunhma an si. Kan nunnak ah lakhruak (emergency) thil ttihnungmi nih a kan ton sual zong ah khuazeika hmun hmanh kha kanmah nih kan inn (home) ah kan sersiam khawh ahcun cu kan sersiampiaknak hmun kha hmun thiang, hmun nuam, tuanbia ah a tangmi hmun an si kho. Dawtnak le zawnruahnak in a khahnak hmun kha kan inn kan i lawmhnak hmun an si kho.


Hakha Post Buainak Kong ah Saya Sang Hre Zong Aa sum kho ti lo! – Chin 11 News\nHakha Post Buainak Kong ah Saya Sang Hre Zong Aa sum kho ti lo!\nPosted By: victor victor October 1, 2020\n𝗭𝗲𝗶 𝗺𝗶𝘁 𝗶𝗻 𝗱𝗮𝗵 𝗛𝗮𝗸𝗵𝗮 𝗣𝗼𝘀𝘁 𝗯𝘂𝗮𝗶𝗻𝗮𝗸 𝗹𝗲 𝗿𝗮𝗺𝗹𝗲𝗻𝗴 𝗖𝗵𝗶𝗻 𝗺𝗶 𝗕𝘂𝘂 𝗽𝗮𝘄𝗹 𝗸𝗮𝗻 𝗯𝘂𝗮𝗶𝗻𝗮𝗸 𝗵𝗶 𝘇𝗼𝗵 𝗮 𝗵𝗮𝘂?\nChin miphun cu education lei ah kan cawncannak a rak hme ngai caah Khrihfa buu ah kan buai. Community ah kan buai. Riantuannak organization ah kan buai. Tangka he a van i peihtlai deuh hrim ahcun thangchia mual pho tiang in a buai mi kan tlom ti lo. Buainak paohpoah kamkhat lei lawng ngeih le zoh phung a si lo. Kaphnih in an chim mi bia tha tein ngeih hmasa a herh.\nIndia lei sumdong a lar saling lio ah riantuantii hna le tangka thlennak a tlaitu hna zong zohchia khenhhru in an puai, Kachin ram Phakanh kal a paw le kan buai. Malaysia kalnak a paw le puaisa pawl zong zohchia khenhru in an buai, Malaysia le ramleng ah Pathian riantuan a karh ciamman le zohchia khenhhru in kan buai, ramleng um mi ah Khrihfa bu le community a karh ciamman le hruaitu hmunhma i cuh ah zohchia khenhhru dirhmun in a dir mi kan tlawm hrim ti lo.\nTutan Hakha Post an buainak lawng siloin Khrihfabuu, community le adang volunteer in riantuannak buu kip ah buaibainak a chuak theo lengmang. Buainak a van chuah bak ah aho dah a palh? Aho dah a sual deuh? ti mi mit rumro in biachim le catial kan hmang lulh hna. Tanhhlei kan ngei nak le kamkhat lei lawng a ngia kho rih mi miphun kan sinak khi a van langh tuk tawn theo.\nBuainak cu Chin miphun sin lawngah a cang mi a si lo. Nihin ni a thancho tuk cang mi ram pawl organiation pipi zong nih ton cuahmah mi a si ko. Minung kan si caah hrial awk a har hringhren. Mah bantuk pawl hi Buu politik (Organisational Politics) ti in an auh. Atu btk buu chung cawlcanghnak le kalning ziaza (organizational politics le behaviours) pawl hi 1960 hnu in biatak tein academics lei nih hlethlainak an rak tuah len cang. Vawilei cung management lei thiamsang minthang Peter Drucker nih cun buu pakhat hlawh a tlinnak ding ahcun an i tinh mi nih a hruai hna ah an hlawk tling bik ko ti mi (management by objective) theory a rak chuah pi phah. Tutan The Hakha Post nih an ton mi zong khi organizational politik a si ko tiin ka ruah.\nAn mah lawng siloin Chinmi Khrihfabuu le organisation a tam deuh cu Phunhram le By-laws lawng kan i rinh. Pastor siseh, community hruaitu hna zong an cawlcangh ning hi Phunghram le By-laws ning lawng in kan tah/zoh hna. Kan kalning a rak te nau ngai rih kan ti lai cu. Atawinak cun kan thiamnak nih a rak tlinh rih lo tu khi a si deuh. Nihin ni tiangah Chin miphun nih dirhmi Khrihfabuu, Buu or Phu pawl nih riantuan tu hna nih zulh hrimhrim ding mi (Professional Codes of Conduct and Codes of Practices) tbk a ngei mi hi an tlawm hringhren lai. Kan ngei rih lo ti khawh tluk a si. Vision Statement (Timhmi Langhternak), Mission Statement (Zei tin dah timhmi phaknak dingah rian tuan ningcang), Value (Buu nih a sunsak mi tleihtleng pawl) ti mi pawl zong hmuh an har taktak. Cu vision, mission le value ning tein rianlaknak (recruitment) zong tuah a um lo. Organization le Khrihfabuu an si ah, mah vision, mission le value hoih in riantuantu ding le hruaitu zong interview tuah bu tein rian lak bak ding an si. Tuchan ahcun kan tuah awk zong a si cang.\nMinung cu kan nuhrin nak hrim in hmunhma (position), nawlngeihnak (power), hlawhtlin i chawva tampi ngeih a duh mi (prosperity) le fame (laar) a duh taktak mi kan si. Mah vialte a hram hna cu hauhkauhnak (greed) in a chuah mi an si. Cuca’h, mah bantuk minung kan zia pawl khamhnak le zor ter deuh khawhnak ahcun atanglei pawl hna hi Chin Churches, Community le Business pawl hna nih ser le zulh kan hau chin lengmang ve cang.\n1. Buu Vision, Mission le Value ngeih hrim a hau.\n2. Buu Vision, Mission le Value ning in recruitment system (rian lakning ser). Mah nih rian lak mi pa/nu i a personality le org vision le value kha a peihtleih ter khawh bik lai i theihthiamnak a tam deuh hrim lai .\n3. Professional Code of conducts le practices (Zulh phung le Dan i tatnak) ser hrimhrim ding.\n4. KPIs (Key Performance Indicators) (Zarhkhat silo Thlakhat ah mah zat cu rian a lim lai) tbk tahfung ser piak ding. Mah ning in a zul kho lo mi riantuantu cu dinh ter bak ding.\n5. Riantuantu an thanhchonak ding ah organizational development tbk ser piak ding. Mah ahcun riantuan tu hna hi kumkhat ah training cu bantuk cu an kai lai. Khrihfabuu silo organization nih kum khat ah mah zat cu an thanhchonak dingah a tuah piak hna lai tbk kha strategy ah ser hrim ding.\n6. Adonghnak ah communication channel (bia i ruahnak) ser a hau. A dot dot tein peihtleihnak le a huap piin peihtlaihnak tbk kan ser a hau.\n7. Respect (pakhat le pakhat thiam mi – tuan mi ah i upat kan thiam a hau. Pakhat le pakhat i upat lei kam ahcun Chin miphun tluk in a chambau mi an tlawm lai. Mah hi hngakchia in upa tiang nih cawn peng kan hau rih.\nMah bantuk tete system a ngei deuh mi in Chin miphun buu le organiation pawl zong hi 21st century ahcun kan kal caan a cu ve ko cang. Lakhruak tuk rumro in rian kan tuan. Itheihthiamnak tuk rumro in buu kan dirh. Athlam lang mi buu le Khrihfabuu si zong kan za tuk ve cang.\nLaknak: Sang Hre’s FB


Biaknak Cu A Ṭanh Bak Nain A Nunzia Cu A Chia Tak Tak Ve - News and Media\nJune 23, 2022 admin MYANMAR 0\nBiaknak cu a ttanh bak nain a nunzia cu chia taktak ve! Turkey ram ah university kai lliomi nungak Ms. Saglam cu bus cung a tthut lio ah, Muslim tlangval pakhat nih “Muslim thlacam caan (ramadan) lio ah zeitindah bawngbi tawi hi naa hruk ngam, na ningzak lo maw?” tiah cei cikcek in a velh. Biaknak kong i a ralthat ning, zeihmanh a ttih lo ning le kiangkap minung nih.\nAn thlacam caan upatpiak a duhning zoh le ruah ahcun, hi pa hi zeitluk in dah a pumpak nunzia aa dawh hnga ti awk in a um. Sihmanhsehlaw palik nih an tlaih i a kong an hun hlathlai tik ah, cu pa cu rit-haisi a tawngmi, rihaisi ruang ah palik tlaih aa huah tawnmi pa a rak si ai.. Biaknak a ttanhning le amah pumpak nunzia cu aa va keih-kawh lo hringhren dah, tiah hi ca ka rel pah hin ka phun zai len.\nSihmanhsehlaw kan mah Lai mi zumtu dirhmun ka ruah tthan tik ah, hi pa hi kanmah nunzia hmathlak tu si dawh in a um! Khrihfabu san nan tlai deuh lo’ tiah buu dang nih soisel ahcun velh kan ngamh. ‘Kan nih buu, nan nih buu’ ti ruang ah unau le innpa he i dawt lo zong kan ttih lo! Sihmanhsehlaw kan puan tang nun, kan pumpak zumtu ah kan dai a thlang tuk hna! Mi nih.\nKhrihfa na si lo’ ti cu kan duh lo nain ‘kan pumpak nun ah Khrih muisam kalpi le langhter’ cu kan duh lo.Bible nih, “Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh” (Rom 12:2). Pumpak chunglei nun thlen lawnglawng hi Pathian lawmhtertu a si!By Hrambik Lian (repost)Pastor Hram Bik Lian\nChin Ram Khualipi Hakha Ah Thil Mak A Cang Hih! Tutan kan theih mi thawngpaang cu,lung a nuam lo ngaingai ko.Hi ruangah mi dangdang 2/3 ka hal nolh hna i an chim mi an ikhat cio caah a tubantuk in ka van post ngamnak hi a si. Kan ram le miphun nih zalonnak kan hmuh khawhnak ding caah tiin chungkhar nu le pa le u l;e nau le hawi le kawm tiangin an kal taak hna i.\nMiphun le ram caah kan thih le thih siseh tiin an pum an i pe hna…An pum an i peek hna bantuk in tampi hna cu miphun caah an nunnak a liam cang i,tampi cu kut lo le ke lo in an um i,a cheukhat cu mit hmu lo le hna thei lo in an um cang hna. Kan ram le miphun a that khawhnak dingah tiin,Ram chung ram leng a um mi hna nih an thazaang can ah tiin tangka chawva in heh tiah an thawh hna.Hilio ah,\nHakha khuapi chungah Siangin a kai mi minung,Min ai pe mi hna hi nai zarh tiang ah khan minung 400 tluk an si tiah kan theih mi kha nihin ahcun,a tlawmbik in minung thongkhat(1000) tang ttumlo cu an si lai tiah mit bakin a hmu tu hna nih an chim mi a si. Note:Chin ram chungah a um mi khuapi hna, Hakha, Thantlang, Falam, Tidim, Tawnzang.\nMatupi, Mindat,Kanpalet,Paletwa le Kalay peng a um mi,Chin miphun hna,kan unau hna nih an nun an peek mi le an pum hmanh tlamtling ti lo in,Ram le miphun an dawt caah an um ko mi hi,na chungkhat le na tufa le hna chikkhat khua cuanhnak men in an zawn kan ruat hna tiah,Miphun cu na zuar ko lai maw?Ruat tuah na lung a ttha ko hnga maw?


Tulio Hrawng Cu Ronaldo Hi Juventus Ah Aa Nuam Ti Lo Tiah An Ti – Chin 11 News\nTulio Hrawng Cu Ronaldo Hi Juventus Ah Aa Nuam Ti Lo Tiah An Ti\nVawlei cung Bawlung transfer window a vun phanh poh ah Manchester United le Ronaldo kong hi a hung thang lengmang! Tutan zong hi Spnish media lei nih Old Trafford ah Ronaldo hi a kir than men lai tiah thawngpang an langh ter.\nTV channel La Sexta Spanish football pundit Eduardo Inda nih United le Ronaldo kong cu a chim than hoi! Kum 34 minung Ronaldo hi Real Madrid in Juventus a thial hnu ah Serie A title cu a lak cang nain, a timhbikmi Champions League title bel cu a tinhmi bantuk a si kho rih lo.\nCun Ronaldo hi upat lei a si caah Juventus boss Maurizio Sarri nih a hmang taktak lai maw ti hi biahalnak pakhat cu a si. Cu biahalnak cu leh har taktak zong a si fawn. Milan he an chuih tan ah Maurizio Sarri nih Ronaldo cu a chawngter hna I, Ronaldo cu a thin a hung ngaingai. Hi buainak ruangah hin Juve player pawl le Ronaldo karlak ah I hmuh thiamlonak tete a um tiah media nih an langhter.\nTulio Season ah UCL title an lak ahcun Ronaldo hi Old Trafford lei a caan dihnak lei cu a hmang lai tiah Eduardo nih a chim. Juventus nih cun Mbappe le Pogba lak an duh hna tiah Inda nih a chim chih I, Player a tha bakmi pahnih an cawk chap hna ahcun Ronaldo upa caah hmun hma a har cang lai tiah a lang. Cu caah Juventus nih Pogba le Mbappe an cawk khawh hna ahcun Ronaldo nih Juvetus hi a chuah tak ko lai tiah Inda nih a chim. Note: Tulio Season ah Ronaldo cu Voihnih bak an boss Sarri nih a thleng cang caah, Ronaldo cu a nuam ti lo.


Nizan ka von thaimi Ka peh tthan tuah lai – Hakha Cherry\nSermi thil vialte hi anmah le an sining, an ipehtlaih ning cio in um hi Pathian duhnak/ will of God” a si tiah tiah vawlei cung minung tampi zumhning a si.\nCu zumhning nih a kalpimi cu:- Pathian nih a sermi/creation cung ah Minung nih uktu/ nawlngeihnak an lak tikah, Pathian nihcun amah nih a serning/ “Natural Order” ning tein hruai hna seh/ uk hna seh timi hi a duh. Phun dang in chim ahcun, “Natural Law/ kokkek sining nih a ngeihmi phung” upat hi Pathian duhning a si, ti a si.\nNoah chan lio zoh tikah Pathian nih a serning/ Natural order he kalh in Minung nih zei paoh an tuah. Pathian thil ser kha ningcang loin an suksam dih tikah Minung cungah Pathian thinhunnak a phan i, Buanchukcho in a thah viar ko hna.\nRalkap hi an chan a sau ti lai lo. Hloh cikcek an si colh cang ko lai tiah ka zumh peng rih ko. Tulio hi NUG nih an dirhmi PDF le, state le township based in a dirmi DF pawl cu training an tuah cuahmah i, an von chuah tik ahcun, Kawl Ralkap nakin an tam deuh te kho tiah a tuakmi an um. Cucaah, Ralkap caah chun mui a tlung deng cang. Tu lio an dirhmun hi Thihlai kecheih sawhsawh khi an si cang tinak a si.By-Zasang Cinzah\nMah hna Unau hi Pu Thanga le Pi Hruaiteii, Biate khua atu Shillong ah a um lio mi an si


Itlaknak – Indiana Wic\nWIC caah Tlaknak\nWIC cu zeidah a si?\nSpecial Supplemental Nutrition Program for Women, Infants, and Children (WIC, Nu, Bawhte, le Ngakchia hna caah a Khunhlei a Chapmi Eidin Program) cu nu fa pawi, nu a si tharmi, bawhte, le ngakchia hna nih ttha tein an ei khonak caah le ngan dam tein an um khonak caah a bawmmi eidin program a si.\nAhodah an tlak?\nNu fa a pawimi pawl\nNu a si tharmi (fa hrin hnu thla ruk tiang)\nNu hnuk a pekmi (fa hrin hnu kum khat tiang)\nBawhte pawl (kum khat tanglei tiang)\nNgakchia kum nga tanglei pawl\nIndiana i a ummi, United States ramchungmi asiloah aa tlakmi Khual na si a hau (kum 18 asiloah a tam deuh a si ahcun), cun hmuhmi tangka kong hmuhsaknak he aa tlakmi na si a hau. Las pautas están abajo o en wic.in.gov.\nWIC nih zeidah a pek?\nA tharhlammi a khuacaan i a ummi eidin itelin a khunlei eidin herhnak caah tlak dingah ngan a dammi eidin;\nEidin le ngandamnak lei screen nak le zohfelnak;\nEidin lei cawnpiaknak le fimchimhnak;\nNu hnuk a pekmi nih WIC sin in ngan a dammi eidin a hmuh itelin hnuk peknak kongi bawmnak, aa tlukmi nu le nu ibawmnak a petu Fimchimhtu, le hnuk lei a khunhleiin a thiammi hmuh khonak;\nIndiana ngandamnak, innchungkhar, le social service hna ah referral pawl.\nWIC nih zeitindah a pek?\nMan um lo tein sibawi ipiahnak caah min khumh dingah, le tthathnemnak ca na pawngkam i WIC siikhaan kha pehtlai. Siikhaan konglam cu mah ahhin hmuhawk a si wic.in.gov mah tanglei ah WIC Siikhaan Umnak pawl Cazin. Itonnak hmasa bik ah, na innchungkhar cu a tthahnemmi rian WIC pekmi dihlak co dingah an tlak lai.\nWIC tthathnemnak pawl cu Indiana WIC hnatlakpimi chawdawr pawl ah cawknak hnga hman a si lai.\nCawhnuk le cawhnuk he aa pehtlaimi thil chuahmi pawl\nThingthei le Anhnah pawl\nWhole grains (bread, rice, tortillas)\nINWIC App cu zeicah hman a si?\nINWIC App nih na tthathnemnak zohkhenh dingah a fawiter deuh!\nHmuhmi tangka caah Tlaknak\nMedicaid, Supplemental Nutrition Assistance Program (SNAP, A Chapmi Eidin Bawmnak Program), asiloah Temporary Assistance for Needy Families (TANF, Caan Tawite ca Si a Fakmi Innchungkhar Bawmnak) a hmu cangtu innchungkhar hna cu WIC program caah income eligible caan a tlakmi an si.\nInnchungkhar* chungtel zat\nKum fatin hmuhmi tangka, $ hi zat tiang (zuh hlan ah a dihlak fonhmi)\nThla fatin hmuhmi tangka, $ hi zat tiang (zuh hlan ah a dihlak fonhmi)\nZarh fatin hmuhmi tangka, $ hi zat tiang (zuh hlan ah a dihlak fonhmi)\nFa na pawi ahcun, nangmah kha pahnih (2) bantukah na irel lai.\nChungtel 8 nak a tam deuh innchungkhar hna caah, a tharmi chungtel pakhat cio caah kum fatin a chapmi $8,732 pek a si lai.\n*Innchungkhar ticu mipi bu khat (aa pehtlai siseh pehtlai lo siseh) economic unit pakhat tangi a nungmi hna kha an si.\nA chapmi konglam caah asiloah na nai bik siikhaan caah, mahhi auh 800-522-0874 asiloah kanmah website hi hikah zoh wic.in.gov.\nHi zung hi mikip cung ah ai tlukruang tein rian a ṭuanmi asi.


Malaysia cozah nih phungning lo in um mi ramdang mi hna phungning tein riantuan khawhnak ding, Mah thawngpang hi a lar tuk – The Cherry Par\nMalaysia cozah nih phungning lo in um mi ramdang mi hna phungning tein riantuan khawhnak ding, Mah thawngpang hi a lar tuk\nKhat lei ah kan thei chih ding mi cu ramdang mi le ralzaam hna kong ah hin cun Malaysia nih a duh lo ngai mi thil a si. Mah ruang ah ramdang mi le ralzaam huatnak kong hna na tuahto mi kan hmuh peng mi a si.\nMah caah cun cozah nih phunning lo ramdang mi thatnak caah khua a ruat taktak hnga maw ti mi hi bia hal ding a um.\nAn chim ning ah cun phunning lo um mi ramdang mi phunning tein cohlannak le an ram ah kuat than kho nak ding khuakhan kan i tim an ti. Mah tiin phungning lo ramdang mi hna phungning tein cohlan le riantuan ter kho hna seh law a tu a cozah hi a mipi nih an duh ti lai lo ti cu a fiang.\nCozah le PM nih mah tiin a mipi nih duh lo ding mi thil cu a tuah lai lo tiah a fiang zei caah ti cun a ra lai ding mi election ah tei a duh ve lai. Na tein ramdang mi hna a ram ah tlun ter dih than mi nih cun minthatnak a ngah ter kho men lai.\nMah khuakhannak zong hi a i timh cuahmah lio long a si I khat lei ah remkhel lei mifim hna nih zong an ngiat cuahmah ve lio a si. Mah bantuk in cozah nih ramdang mi caah khuakhannak ti mi kong hi voi tamtuk kan rak thei cang ko nain Zeitik hmant ah a tuah taktak kho bal lo.\nA hlei in a biapi mi cu mah khuakhannak chung ah hin ralzaam pawl a i tel ve lo ti hi thei a herh.\nMah caah cun ruahnak cheuh ka duh mi cu a tu hnu hmai lei ah zei thil dah a rak cang lai ti mi tu hi kan hngak hau ko. Ka lawm. Credit: James Bawi Thang Bik\n← Australia Chin Communitis Council Hriluainak in Department of Home Affairs Chungah Community Engement Lei Tuanvo Ngeih Pawl He Ton Biaruahnak An Ngeih\nUS president thim zaan ah khan Pu Trump nih swing state vialte ah ceilak a tei →


Lungthli Tum: Thawngpang Bultan(April 8)\nThawngpang Bultan(April 8)\nBoston Bomb Puahtu Thihdan Ngah Dawh A Si Cang: US ram Boston khua ah bomb a rak puahtu Mr. Dzhokhar Tsarnaev cu sualnak 30 an puh i biaceihtu nih a sual ko a ti cang, zei bantuk dantatnak dah an pek lai timi bel cu Massachusetts state biaceih tu lutlai phu 'jury' nih bia an chah te lai.\nA sualnak tampi hi thihdan pek phu mi an si hna caah thihdan an pek lai tiah mi tampi nih an zumh. April 15, 2013 ah khan Mr. Dzhokhar Tsarnaev le a u pa nih Boston khuachung marathon a tli mi lakah cooker bomb an puah i minung pathum an rak thi. Palik pakhat zong an rak thah rih. BBC\nIS Ralhrang An Piang Thar Rua: Iraq chak lei ah an hrem mi Yazidi minung 200 leng cu IS ralhrang nih an thlah than hna i an umnak hmun zong an phan than cang tiah Kurdish ralkap nih BBC ah an chim.\nHi an thlah than mi hna chungah hin ngakchia 40 leng an ni tel ve. Zeiruangah dah IS nih hiti an thlah than hna timi bel cu theih a si rih lo. Mah hna hi nikum August thla in an rak tlaih cang mi hna an si. January thla zongah khan IS ralhrang nih Yazidi minung thiam thiam 200 leng an rak thlah bal cang hna. BBC\nMinak Pa Kahnak Kongah Lai Mino Hmuhning Ai Dang Ngai: Catialtu nih tuzing ah mirang palik nih minak pa a kah nak kong 'uico thah in a thah' tiin a tial mi cu facebook hmang Lai mino tampi nih ceih ngai a si,ruahnak zong ai dang ngai.\nCheukhat nih palik pa an mawtchiat tuk lo nain cheukhat nih cun an mawtchiat ngai. Palik pa lei in a dirtu nih cun 'minak pa a tlik awk a si lo' an ti i minak pa tu an mawtchiat. Nain, cheukhat bel nih cun 'a tli hmanh a tli kho huaha lomi dawi ta loin meithal a kah cu a phung a si lo' an ti ve. A dang pakhat bel nih cun 'uico cu kha ti khan maw an thah tawn' tiin catial tu biahal nak a tuah ve.\nKawlram Nih Ramdangah Facang A Zuarmi Rice Export 40% In A Kai: March thla ah a dongmi 2014-2015 phaisa kum chung kawlram nih ramdang ah facang a zuar mi rice export cu tuan deuh phaisa kum(2013-2014) nak in 40% bak a kai tiah Myanmar Farmer Association chairman U Soe Tun nih Irrawaddy sin ah a thanh.\nFacang ramdang ah zuarnak in kawlram cozah nih $645 million leng a hmuh. Hi facang an zuar biknak ram cu China thiam thiam a si. Hi phaisa kum chungah ramdang a zuar mi facang dihlak hi 1.7 million tons an si i 1.1 million tons hi China ram ah a lut. A dang cu Japan, Europe, Africa le Asean ram hna an si.\nKawlram hi British kuttang an rak um lio 1939 tiang cu vawleicung facang zuar kho bik a rak si, 1940-1945 kar Japan ral ruangah ram chung facang chuak fak tuk in a rak zor. U Nu cozah tang zongah British chan tluk in facang an rak chuah kho ti lo, Ne Win uknak a lak hnu in a rak zual chin i a tu Thein Sein a kai hnu bel in thazang a hung ngei deuh than nak a si.\nHakha Sianghleirun Kai I Hawikawmhnak An Ngei Lai: Kumkhat ah voikhat tuah tawn mi Hakha sianghleiruun sianghngakchia i hawikawmhnak cu a ralaimi April 14 ah Hakha College peknak hmun ah tuah an timh,hi tikah mithar donnak le hmaikum caah hruaitu thar thimnak zong an tuah lai tiah The Hakha Post nih a thanh.\nHi i hawikawmhnak hi Hakha University Sianghngakchia Hawikawmhnak (HUSF) hruainak in tuah mi a si i ramchung sianghleiruun kai mi poah an ni tel. HUSF hruainak in Hakha sianghnleirun kai kho min cazin zong lak a si i tuhi Hakha in kawlram chung sianghleirun kai lio mi 2,000 leng an si hna.\nPosted by Lungthli Tum at 02:02


Filemon 1:11:Hlanah cun na caah santlaihnak zeihmanh a rak ngei taktak lo, sihmanhsehlaw atu cu nangmah ca he keimah ca he santlaimi a si cang (cang 12-14, 16, 18 rel chih) Hi Filemon cakuat hi cakuat tawite a si nain nunzia dawh tampi a kan chimtu cakuat a si. Filemon cakuat hi Paul nih Colossa khua Khrihfa hruaitu mirum pakhat a simi Filemon sinah Rom thonginn in a kuatmi ca a si. A kuat chan cu dinfel loin a um i a sinin a zammi a salpa Onesimas kha ṭha tein cohlan ṭhan dingin a nawlnak a si. Bawi pakhat dirhmun in, Filemon nih a salpa Onesimas (a sinin a zammi) cohlan ṭhan ding hi a har taktakmi thil a si. Zeicahtiah, hi lio chan ah sal cu an bawile nih an duh ah an zuar khawh i an thah khawh. Filemon nih hin Onesimas hi zuarnak nawl le thahnak nawl a ngei. Cu tluk in nawl a ngeih ko nain zei harnak hmanh pek loin ngaihthiam ṭhan i cohlan ṭhan ding hi a fawi hrimhrim lomi thil a si. Nain, a ngaihthiam khawh i a cohlan khawh ruangah Onesimas cu Bishop tiang ah aa chuah ti si.\nThlacam cu akan ngeitu Pathian he siaherh lungduh biaza phai tti hi asi.Kan i lawmhnak bia, ngaihchiatnak bia, kan ttahnak aw, kan phunzaainak, kan biathli vialte Pathian hmaiah kan thinlung chungbia ti bang bung riangmang in kan phuannak hi asi. Phundang in chimh ahcun thlacam cu Pathian he kan i pehtlaihnak asi.\nAhohmanh a vailam tahnak kha aa put i ka hnu in aka zul lo mi cu ka mi si awk aa tlak lo. Matt 10 : 38 A vailam tahnak kha aa put i aka zul lo mi cu aka zultu asi kho lo.Luke 14 : 27 Mahhi Pathian bia thiang asi . Amen\nThlacam ta u sih ; Bawipa Pathian na bia thiang hi na duh ning in kan cohlan khawhnak hnga le kan i nun pi khawhnak lai na Thiangthlarau in kan bawmh hram ko .Bawi Khrih min in ; Amen .\nBawi Khrih nih arak putmi vailam tahnak cu ruat hmanh usi . Aral hna nih an duh ning te in an saih piakmi asi. An put ter tik ah achah tuk, asau tuk, arit tuk, ahrap tuk ti in kaa khat hmanh holh lo te in an tuah ning in aa put ko . An saih piakmi vailamtah cu a caah arit tuk ruang ah atuar lo i aapu kho bak lo. Amah duhnakah kal pi lo in aral nih an hruainak Kalvary tlang ( L…\nKum khat chungah thla thla 12 (zarh 52)( ni 365) (suimilam 8760) kan ngei cio. Population Reference Bureau's; World Population Data Sheet ah minute pakhat ah minung 108 an thi ti asi. A thimi hna lakah kan i tel rih lo. A dangdang thahchunnawk an tampi rih ko lai. Harsatnak le tukforhnak kan ton hmanhah Pathian nih luatnak lam, teinak lam, nun tha cawn chinchin khawhnak caan tha a kan ser piak lengmang. Pathian a kan dawt nak cu a sunglawi hringhran ko. Nunnak hi Pathian lawnglawng nih a ngeihmi asi caah nun akan peh tertu Pathian sinah i lawmh ding hrihrim asi. Hla phanhthiam Stephen Schwartz nih Day by Day timi hla ah hitin hlabia arak ttial;Day by day, oh dear Lord, three things I pray: To see thee more clearly,Love thee more dearlyFollow thee more nearly.Ni fatin ka nunnak ah nangmah fiang deuhin kan hmuh khawh nakhnga, kan dawt chinchin khawh nakhnga, naih deuhin na hnu kan zulhkhawh nakhnga, thla ka cam Maw Bawipa.\nNihin vawlei pumpi nih hmanmi ni thlarelnak (Calendar) h…


Malaysia in Myanmar ram ah phungninglo in a tlungmi Kawlrammi tlaih an tong | THE CHIN EXPRESS\nMalaysia in Myanmar ram ah phungninglo in a tlungmi Kawlrammi tlaih an tong\nCovid-19 ruangah khualtlawng phih lio caan ah Malaysia phan Kawlrammi cheukhat cu phungninglo in ramri tan in Myanmar ram luh an timh lio ah Kawthaung khua ah tlaih an tong.\nMalaysia ram ah phungninglo in a ummi Kawlrammi cheukhat cu Myanmar Tanzung bawmhnak in Myanmar ram tlun an i tim ko nain tlamtlin lonak tete um ruangah tanglam in Myanmar ram ah an tlung hna.\nPhungninglo in Myanmar ram a tlungmi hna lakah minung 18 cu naite ah Kawthaung khua an an tlaih hna tiah Kawthaung khua Fimcawn Tthanchonak Foudation rianttuan U Moe Way nih a chim.\nMalaysia in Thailand ah an lut i Mon state ah a kal ding an si.\nMyanmar cozah nih Malaysia ram ah harsatnak a tongmi a rammi phungning he phungninglo he lak a timh cuahmah hna lio a si.\nMalaysia cozah sinah nawl a hal lio a si nain atu tiang a fian bal lo caah Kawlrammi cheukhat cu puaisa tawlrelnak in tanglam in a tlungmi an um len.\nMalaysia ram ah Covid-19 ruangah harsat le lungdongh in amah le mah aa thatmi Kawlrammi 11 an si cang.\n“Kap 2 cozah i ceihhmainak lawngin a za lo. Myanmar ram ah khumherhnak hmun (quarantine center) an i zat ding silo ti ahcun ramtang le bawlung certual zong a tampi ko cuta.\n“Myanmar cozah lawng nih a tawlrel khawh ding si ko. Malaysia Myanmar tanzung ah tlung dingin cazin a pemi 8,000 leng an si cang. Atu cu an thih zong ah thi ko hna seh, an nun ah va nung ko hna seh tiphun a lo.\n“Rian an ttuan lonak a thla si cang. Atu tiang pakhat hmanh zong lak an si rih lo. Bawmh an halmi te hi cu tuahpiak hna awk a si. Amah le mah aa thatmi zong an tlawm ti lo. Hinak zongah an tam chin kho, thinphang dai lo a si,” tiah U Moe Way nih a chim.\nAtu tlaih tongmi minung 18 cu Kawthaung khua i khumherhnak hmun ah rikhiahmi zat tiang an um lai i an dam ko ahcun an umnak khua cio ah kuat an si lai.\nNain, anmah a phortu motor mong pawl tu cu an dam ko ahcun upadi ningin dantat an si lai. – VOA


2020 Kawlram Thimnak: Tlangcungmi party teinak hmuh a herh - THE CHINLAND POST\nAngan a dammi le a puitlingmi democracy ram pakhat sernak ah ramkhel Party pakhat lawnglawng ṭhawnter (absolute majority) hi a poinak tampi a rak um tawn. A luancia Kawlram thimnak a voi 2 ningin kan zoh hna tikah party pakhat (USDP 2010 & NLD 2015) lawnglawng nih a voi hnih ningin cozah zalong tein an rak ser i Kawlram an rak hruai. Tlangcungmi Party cu Hluttaw chung biaceih khuakhannak ah siseh, cozah policy sernak ah siseh an aw an rak chuah kho lo tikah tlangcungmi kongkau he pehtlaih in cozah rianṭuannak a rak der ngaingai ko timi kan hmuh.\nVice President le Chief Minister hmunhma pawl cu a phungin pek kan si ve hna nain biatak deuhin rianṭuannak hmunhma asimi Pyiduangsu level Union Cabinet ah tlangcungmi pakhat hmanh telh kan si hna lo. Kawlram uknak Phunghrampi zoh tikah Pyine level Chief Minister pawl i an nawlngeihnak le rianṭuan khawhnak cu Pyidaungsu level Director General (ညွှန်ကြားရေးမှုး) tluk hmanh an si lomi kha hmuh khawh a hung si. Thil poi ngaimi cu party pakhat lawnglawng nih zalong tein Acozah a ser tikah Pyine level Chief Minister pawl zong cu cunglei party surlutlai pawl nih a herh ningin fialchuk fialcho khawhmi lawng deuh kha ṭuanvo khinh an hun si ṭhan. Cuccaah tlangcung miphun kongkau ah fak deuh le thuk deuhin rianṭuan khawhnak dingah le a ngan a dammi le a puitlingmi democracy ram sernak caah cun multi-party system kha ttha kan pek i kan ṭhawnter hi a herh ngaingai. A bikin Kawlram ahcun tlangcung miphun party nih anmah le an hmun cio ah teinak an hmuh hi a biapi taktakmi kha asi. Zeiruang ah tlangcungmi party nih an tei a biapi timi kha tlawmpal ka hmuhning hi cabia ah ka langhter lai.\nCatialtu Rual Lian Thang\n• Democracy ramah party pakhat lawnglawng a ṭhawn tuk ahcun aa dang lengluangmi mipi le miphun dang hna duhnak zawnruah in phungser a har ngaingai i cunglei party surlutlai le anmah pawl he aa neihniammi hna i duhnak le miaknak lei hoih lawnglawng in phungser (regulatory capture) a fawite tawn. Tahchunnak: tlangcungmi nih kan vawlei, kan thingram le kan ram chungchuak thil mansung pawl zalong tein tawlrelnak khawhnak nawl ngeihnak “phung” fehter hlanah sipuazi ṭhanchonak (economic growth) timi min bunhin party pakhat lawng hruaimi Acozah nih ramchung le ramleng tangka phaisa hram ngeitu (capitalists) pawl mithmai cuanhin phung upadi serpiak a fawite. Cu bantuk cu USDP le NLD Acozah chanah zeimawzat kan hmuh cangmi a hun si. USDP Acozah chanah tlangcungmi le biaknak dang pawl hnu chitin Kawlnu le Kawl biaknak runvennak phung upadi (Race and Religious Protection Law) an rak ser. Tlangcungmi le biaknak dangdang hna nih kan duh lo ngaingaimi upadi a rak si kha a hopaoh nih kan theih rihmi asi. Cucaah party pakhat lawng an ṭhawn tuk lommam cu tlangcung miphun caah a him lo ngaimi asi tawn i, cu bantuk a chuah sual tikah tlangcung miphun dirhmun a humhaktu le a kilventu ramkhel thazaang cu Hluttaw chungah tlangcungmi party nih kan ngeih hi a herh zungzalmi khi asi.\n• A ngan a dammi le a puitlingmi democracy ramah ruahnak aa dangmi hna le zumhnak aa dangmi pawl zalong tein biaruahnak ngeih khawh le i khahlonak kha pakhat le pakhat icohlan bu tein policy le upadi serti hi a biapi ngaingai. Cu cu mirang nih “deliberative democracy” tiah an ti i, a puitlingmi le a ngan dammi democracy ram tampi ah kan hmuhmi kha an si. Party pakhat lawnglawng a ṭhawn tuk lommam nak ahcun hi bantuk “deliberative democracy” hi a lotlau tawn. “Deliberative democracy” ahcun thimfung tam deuh a ngeimi nawlin biachah siloin MP asiloah biachattu hna nih mah le ruahnak le hmuhning pawl kha zalong tein an chim i mipi caah a ṭhabik dingin biachahnak tuah asi tawn. Cu bantuk muisam cu USDP le NLD chanah hmuh khawh asi lo. Nihin ah Hluttaw chungah siseh, Acozah chungah siseh, tlangcung miphun hna nih kan duhnak le kan ruahnak zalong tein le hmaihngal tein ceihhmainak kan ngei kho rih hna lo. Hihi a ruang bik cu tlangcungmi party hna nih teinak tling an hmuh rih lo ruangah tampi cu asi. Cucaah Tlangcung miphun party hna nih anmah le an hmunram cio ah teinak sangpi an hmuh lawnglawng ah “deliberative democracy” asimi ramah a lut kho dingmi phun khi kan si.\n• Federal democracy ram ser dingin izuamnak ah tlangcung miphun party nih hmunhma tampi an lak hi a herh ngaingai. Kawl Party NLD le USDP tbk lawnglawng nih tlangcungmi party nawl loin Acozah ser kho lo lakin tuah khawh izuam hi a herh. Cu dirhmun kan phanh lawngah tlangcungmi nih kan duhmi federal uknak phung le ṭhanchonak tuah kan duhmi kongkau kan chim tikah kan bia a ngai ding le kan nawl a ngai dingmi khi an si. Tulio ahcun anmah Kawl party pakhat lawng kan ṭhawnter i tlangcungmi party hna thazaang a der tuk tikah anmah duhnak lawngte kha zulh a hau tawn. Tlangcung party an aw hmual a ngeih lawngah Kawl pawl an hnakhaw ah kan bia a lut kho lai.\nCu ruangah a ra laimi 2020 Kawlram thimnak ah Tlangcungmi party nih teinak an hmuh hi a herh ngaingaimi le a biapi ngaingaimi asi.\nCatialtu Salai Rual Lian Thang hi Australia National University ah a kai cuahmah liomi a si. Australia a kai hlan ah Thailand ram ummi Chulalongkorn University in Master le Hungary ram ummi Central European University in MA Degree a dih cangmi a si. Hi hmuhning capar hi amah pumpak hmuhning in tialmi a si. ~ Editor, The Chinland Post\nPrevious NLD Puanzar Phen Ah Aa Thupmi ‘B’ Cafang\nNext Tuluk ram in vawleicung dihlak ah a karhding Vok pul zawtnak a chuak kho


99. KEI CA JESUH A SI ~ Chin Mission Church\n99. KEI CA JESUH A SI\nDoh is D\n1. Bawipa Jesuh hlei in van ah, Bochan awk dang um lo! Ka nun chung ka sak awk hla kha, Kei ca Jesuh a si, Keimah ca sifahnak a in, Athletmi thi in a ka tawl, Pathian he a ka remter cang, Kei ca Jesuh a si.\n2. Vawlei rumnak ka tlaihchan lo, Kei ca Jesuh a si! Vawlei chaw kha ka duh ti lo, Kei ca Jesuh a si, Vawlei rumnak a hmun lai lo, Zeizong vialte a rawk dih lai, Ka lunglawmhnak a dih lai lo, Kei ca Jesuh a si.\n3. Pamnak sifah ka ing na in, Kei ca Jesuh a si! Ka zai lonak Bawipa a hngalh, Kei ca Jesuh a si, Ka ngeihmi le ka chaw vialte, Vawlei cung ah sung hmanhning law, Vawlei thil ka bochan lai lo, Kei ca Jesuh a si.\n4. Ral kut chungah phan hmanh ninglaw, Kei ca Jesuh a si! Rawhnak nih ka kulh hmanhsehlaw, Kei ca Jesuh a si! Vawlei ral dohnak tih awk nih, Ka thlarau kha doh hmanh seh law, Bawipa min in ka tei cang lai, Kei ca Jesuh a si!


Rev. Sangawi Phungchim\nCAAN CHIA CAAN THA AH CANTER USI\nRev. James Sangawi\nIndianapolis, July 16, 2000\nMatthai 5:11-12 " Nan nih cu a ka zultu nan si ruang ah mi nih an in nihsawh hna i an in hrem hna i lih a phunphun an in puh hna tik ah nan caah lunglawmh awk a va si dah. Na lung i lawm ulaw nan tha nuam ko u, zeicahtiah vancung khua ah laksawng tampi chiah piak nan si ko. Cu bantuk cun pei nan hlan i a rak um mi profet hna kha an rak hrem hna cu, tiah a ti.\nJesuh thih hnu ah a zultu hna nih an rak dirhmi Krifa hna le a tu lio Laimi krifa hna hi kan i lawhnak zawnte a um tiah ka ruah. Jesuh chuahnak in kum 100 an hun timh cuahmah lio ah khan hlanlio Krifa hna nih serhsatnak le hremnak fakpi an rak in. Kan Lai Krifa hna zong thawngttha bia kan sin a phanhnak kumza a hung tlin cuahmah lio ah serhsatnak le tuaitamnak le hremnak kan ing ve. Kan hnulei kum 100 chung vialte cu kan zumhnak ruang ah hneksaknak zeihmanh kan tong ballo. Tluangtlam ngai in kan biaknak le Krifa riantuannak ah siarem ngai in kan kal lengmang ko. Kan zumhnak ah zeiset dah kan lawh tihi hneksak kan si ballo.\nHlanlio Krifa hremnak ah tuanbia pakhat a hopaoh nih kan chim tthan lengmang mi cu bishop pakhat kong a si. Smyrna khua bishop pa Polycarp cu tung ah an ttem chih i a tang ah thing-ai an pon riangmang i an duah. Mei nih a hun kangh curmar i a hun cah riahmah lai te ah thla a cammi cu, "Ka Pa, nangmah min caah a tem ing ve ding in canttha na ka pek caah na min kan thangtthat ko" a ti i a cat an ti. Bishop pa thihnak chan hi Ceasar cu bawipa a si a ti duhlo caah a si. Caesar is Lord hun ti ta law na biaknak cu zeihmanh a don khan lai lo an timi kha Lord an timi hi Jesuh an auhnak biafang a si caah a rak hmang duh lo. Kum 88 ka cung ah tthatlo nak zeihmanh a tuah ballo mi ka Bawipa cu ka hlaw naisai hnga lo a ti an rak ti. Kan Baibal cangthim mi bantuk tein a rak nung kho mi pa a si. Serhsat ruang ah hnangam le lunglawm ngai in canchia ngai cu canttha ah a hman khawh.\n1966 ah khan ka cauk hmasabik a rak chuak. A min ah "Hnangamnak Biathli" ti a si i HBA (Hakha le Thantlang kawmhlio) ram pumpi nih sundayschool ah kan rak hman. Cu cauk ah ka rak ttial mi cu Matthai a ngan 5 chung i thluachuahnak bia pakua timi hi a rak si. Atu kan Baibal cangthim hi thluachuah nak a donghnak cu a si. Cu ka zawn ahcun tahchunhnak ka rak lakmi pakhat cu Laitlang ah hin thingkung tampi kan ngei i cu lak ahcun a hmebik le a bengkeng bikmi thingkung hna cu Rungtlang i a ummi hi an si. A si nain hi thingkung hi an hme te ko nain an fek ngai. An no lio tein thli nih a hranh lengmang hna i an tthang kho lo. A si nain thli nih a hranh lengmang ruang hna ah khan vulei chung ah an hram an thlak i tamdeuh a hranh hna paoh le an hram a thuk chin. Cu caah cun thli fakpi a hran zong ah an tlu kho ti lo. Tiva kam horkuang hrawng ah hin hriangkung sang pipi a lan a ttha ngaingai mi tampi kan ngeih hna. A si nain thlichia a hung hran citcet ahcun kha hriangkung nganpipi kha a hram in a bongh dih hna. An hmetlio tein ralrin tertu an hram thukpi ah a thlak ter kho tu, hneksaknak an rak ngei ballo. Kan Laimi Krifa kumza kan tlin curmar lio ah hin ralkap nih biakinn sak an kan senh lo. Kan vailamtah nak an phawi. Kan duhning le kan herhning in Pathian biak an kan senh lo. Voidang ah kan hmuh ton ballo mi dawnkhantu tampi kan ngei. Kan inn kan tem lawng si lo in Laimi an kan tthek dih. Kenkip ah kan zam. Kan zumhnak hneksaknak ah kan cung i a tlungmi a si ahcun kan hmanthiam a herh ngai lai. Sifah tuk ruang ah facang eitling deuh hmuhnak ding ah kawl biaknak le muslim biaknak i a lut mi zong kan um cang. Kan chim cawklo mi kan biaknak ca i hna a kan hnawhtu tampi a um cang. Hi thil hna nih hin a kan tluk ter sual lai ti phan awk ngaingai a si. Krifa ttha nih cun cu bantuk harnak cu tthatnak ah an hman tawn. Tluknak si lo in fehfuannak le tthanchonak ah a hmangmi tuanbia kan rel tawn hna.\nDr. E. Stanley Jones nih a hmuhtonmi tuanbia a ttialmi ka lung a ka tong ngai mi a um. Voikhat cu India ram Himalia tlangtang i Krifa mi nih asaram thlacamnak ah ka va kal a ti. Baibal ca ka cawnpiak hna i cankar lak ah Baibal ca he thlacam nak in ka chuak. Baibal ca ka rel dungdang hlan ah khin tlang ka hei cuan i mupi a zuang luaimai khi ka hei hmuh. Cu mupi cu a va nuam dah aw tiah ruah in ka hei cuanh lio ah thlichia a hung hrang ciammam i mupi kha a thla zong a khiah dih lai i a choih dihlai tiah ka thin a dawmh in ka dawmh. Mupi cu thli nih a choih nemmam lo. Amah a thawnnak hmangti lo in a thla a zo sawhsawh i thlichia a hrang mi hmang in thli a hranning paoh in a zuang cuahmah ko. Ai nuamh tuk ah a lam ko khi a lo a ti. Mupi nih thlichia hman a thiam bantuk in Krifa nih kan canchia canttha (previlege) ah kan hman khawh ding hi cawnpiak a kan duhmi tuanbia a si.\nLaimi kan can a chia ko, kan ti i a kenkip kan phan. Khattelei kam in vantha ngai kan lawmhnak a tmapi ko lai. Sihmanhsehlaw nu le pa, ni le far, sahlawh rualchan he um ti loin lungleeng thlavai kiang in kan um can tampi a um fawn. Minung ruahnak in a sang bik mi ram America ram zong kan phan. Hi ram thabik kan um chung ah hin kan caan zeitindah kan hman lai? Paul nih Rom 8:28 ah hitihin a tial: Pathian nih hin, Amah a dawmi hna caah le Amah nih aa tinhmi ning in a kawhmi hna caah cun, zeizong vialte hi a ttha lei ah a serpiak ko hna, ti kha kan hngalh. Pathian a dawmi hna caah cun can zeibantuk paoh hi kan ca i a thabik ah chuah ter aa timhmi a si, timi Baibal caang a si.\nAmerica cu Krihfa a kan hringtu an si. America phak lai zong kan i ngaih hringhran. Krihfa lei zong ah a sang ngaingai le Pathian a daw taktak mi ah kan theih tawnmi hna an si. Mirang sin i ka pumhnak ah pastor 2 nih an chim veve mi hon in phawtzamh hna ka duh. "America hi materialistic tuk kan si cang i, kan nun ningcang a nuamhning le a saanning ah kan hna a ngam. Kan nunning thatnak ah kan i lunghmuih tuk paoh le thlarau lei in kan naim chin ziahmah ko," a ti. Cucu thil hmaan ngai a si. Laimi a bu in nan um deuhnak paoh cu ka phan dih ngawt cang. Pumhnak tete le Pathian biaknak tete nan ngei cio i ka hna a ngam ngai. Sihmanhsehlaw lung silonak ngai ka ngeihmi pakhat cu rian ruah ah nizarh ni aa pum lo mi nan tam nawn ko. Cucu American pastor 2 zong nih an chimmi hi a si. Zarhkhat ah ni 7 kan ngei i Krihfa mi nih kan Baibal ca cawn piakning tein nihkhat cu Pathian biaknak ah kan hmanmi kan tlolh hi cu a ti tuk deuh, tiah kan ruah. Thahnem kan ngeih tuk deuh ruang ah thlarau lei in kan niam zuahmah ahcun kan sung ngaingai ah a cang ko hnga. A cunglei Baibal caang kan lakmi ah khan "Pathian a dawmi hna cu...." a ti caah Pathian kan dawt ve nak a langhnak cu a mah biak I thlarau thazang va lak kha a si hnga. Zarhkhat i voikhat lawng hmanh hi a tlawm tuk hnga lo maw!\nLaitlang i ka va tlun tik ah va chim kai ngaih cemmi cu nan nunning cang a sanning hi a si. A mikip ti awk in motorcar nan ngei. Nanmah tein nan i mawngh. Eidin le hnipuan vawleicung pumpi i a sanbik nak le a that biknak nan teh cang. Kawlram pumpi hmanh ah a um bal rih lo mi inn thatha, vampang in vampang khattelei tiang kawzaw phahmi, wall to wall carpetted phahmi inn, a linh tuk ah kih termi inn, a kih tuk ah lum termi inn a caw khomi zong nan um. Nan dihlak in cubantuk inn cu nan i hlaan dih khawh. Rawl chuan ah mei kau hau lo in kutdong i hon nam men ah mei a kau i, rawl chuan, thil zong mah nih suk ti lo, seh nih sukpiak, hmun zong eletric nih phiah piak, ti bantuk hna Laitlang i chim ding hi kaa ngaih ngai. A chim zia hmanh ka va thiam lai lo. Cu bantuk te cun thlarau lei zong ah an sang ko, va ti kho ning law ka hei duh hnga dah aw!\n1970 hrawnghrang ah hla a min a thang ngaimi, Krihfa ram a si lo mi India hmanh ah an sak lengmang mi By the river of Babylon ka va theih hmasa bik ve i, a bia hi ka theih tawnmi a va lo ve dah aw, ti hi ka lung ah a um. A hnu ah Psalm 137 i ramdang ah ummi Judah mi an lungleennak hla a rak si kha ka lung a hung pem. Caang khat tein hun la u sihlaw, " Zeitindah mi ram ahcun Zion hla cu kan sak khawh lai! an rak ti. Laimi hi Laitlang i kan um ahcun Krihfa tha ngai kan si dih ko. A si nain Laitlang in kan chuah caangka in biakinn hmanh pal ti lo kan hmang ngai. Ka khual tlawnnak ah Lai refugees tampi kan hmuh hna. Bangkok ah, New Delhi ah, America ah nan sinah ka thu dir, ka tlongleng. Pumhnak cu a ken kip ah nan ngei dih ko. Aizawl ah pumhnak hmun hnih hang ah a um nain Laimi kan ram hartuk ah tiin a zaam mi zatceu reng lo cu an i pum lo. America ah ka chim hmasa bantuk in a pum lomi nan tam chin lengmang. Thlarau nunnak hi taksa nunnak nih a lonh paoh ahcun kan nunning a pial cang. Pumpak cio kan nunning a tlau ahcun kan bu kha tlau hram aa thok. Kan bu nunnak a tlau ahcun kan miphun le kan ram zong a tlau ko lai. Psalm 137 a donghnak hun zoh ta usih. "Jerusalem kan philh a si ahcun ka orhlei kut hi car seh, kan hngalh peng i ka lawmhnak sangbik ah kan chiah lo ahcun ka lei hi ka dang ah bet seh". Jerusalem a timi hi Pathian umnak hmun, a ti duhnak a si. Pathian umnak hmun philh cu amah le mah chiat aa serh.\nKan Baibal caang thimmi ahkhan kir than hnik u sih. "A kan zultu nan si caah". Kan Bawipa nih hin Amah kan zulh ruang ah vawlei cung nih a kan rem lai lo, ti kha a rak hngalh cia. Zeicahdah Bawipa zulh ruang ah midang nih rem lo in an kan um hnga? Dr. Billy Graham nih cun hi tin a ti: "Vawlei hi a sual tuk cang i, a bingtelet in (upside down) a um cang. Krihfa mi kan si i Pathiana duhning tuah kan u zuam tik ah hin vawlei kha a um kelning in (right side up) um ter aa timmi kan si. Cubantuk in kan i timh tikah Pathian duhning in a um lomi nih cun an kan rem ti lo, a ti. Cucu Pathian duhning taktak in kan um ahcun vawleicung nunning he cun aa tlak kho ding cu a si hrim lo.\nKa chim duhmi cu hihi a si: Kan can chiat ruang ah a kenkip ah kan vak kan vai kan ti nain kan va um kan va phaknakcu kan Kawlram nunnak nak cun an sang deuh dih ko. Nan i nuamh ngai i, nan hna a ngam ngai i nan lung a si ngai kha kan duhpiak ngai hna. Sihmanhsehlaw minung kan nunning ahhin kan i nuamh tuk ahhin tlau kan hmang. Kan si a fahtuk zong ah tlau kan hmang, ti hi a ho paoh nih kan pommi a si. Kan vaih kan vahnak hi vaihvahnak tha ah cang seh, ti ka duh. Canchiat ruang ah kan i thek kan i darhnak hi thekdarhnak tha ah cang seh ti ka duh. Smyrna khua bishop pa bantuk in kan can a chia mi hin Pathian thangthat khawhnak ding ah thlarau lei thazang laknak ah hmang u sih, tiah sawm kan duhmi hna a si.


Kawl Ralkap Nih Uknak An La Thai Lai Maw? – Hakha Cherry\n2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial.\nRalkap lei ttang mibu thenkhat an hung au, 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar. Anmah sermi Phunghram kha anmah sermi phunak bia le an mibu aunak he anmah siarem zawng in an pehtonh huar.\nA si khona lopi khin, 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti huar. Mah cucu, rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh huar.\nAn zenhmi hna Suu Kyi, rampi Preisent, Minister pawl le ramkhel hruaitu pawl an hun tlaih hna, an duh zawng in thil an kalpi khawh naklai. Cun, Phunghram Section 418 i aa tialmi rampi ‘President nih (rampi buai tonsapup thanh tik ah) ralkap Commander-in-Chief (Min Aung Hlaing) sin ah cozah nawlngeihnak, phungser (legislative) nawlngeihnak le phung (judiciary) nawlngeihnak’ a ap lai,’ timi zawn ah, Vice-President I Mint Shwe (ralkap minung) tu tuanvo an pek. Mint Shwe nih cu nawlngeihnak 3 cu Min Aung Hlaing sin ah a ap huar. Hihi anmah sermi Phunghram an kalpi lonak si dawh a lo tuk.\nA cunglei an thilti nih ‘hramhram in/ puarhrang uknak lak (coup)’ sullam khen dawh a si ko. Asinain anmah ralkap nih ‘coup’ kan tuah an tinak hmuh awk a um lo, 2008 Phunghram ning in cawlcang khin an i chim. Hi nih hin, 2008 Phunghram ning in, ralkap nih thimnak an tuah lai i, rammi thimmi cozah sin ah uknak 3 kha an khirh than te hna lai maw tiah biahal tuah lo awk a ttha lo.\nPhunghram Section 429 ah ralkap Council nih ‘thla 6 chung ah Phunghram ning in general election’ a tuah lai, a ti. Zeidang ramchung buainak pipuam um lo ahcun, ‘cu general election’ cu, an tuah awk a si hnga. Asinain an tuah taktak ding le lo ding cu, chim ngam a si lo. ‘Ram a buai rih’ tiin thla 6 chung ralkap nih kan ukchap lai ti khawh lengmang khi a si ko rua.\nAtu cu, Min Aung Hlaing kut ah uknak nawl 3 a um ko cang le Phunghram Section 420 ning in, rammi covo pakhat maw, pakhatnak tam dek, ralkap nih an hrawh chung khawh, asiloah, an chak in an rengh khawh. Khungkheng! tiah ram mibu thawh zau i, ralkap duhlonak au ding khi, ralkap duh zawng tak a si ziar sual lai tiah phang a um. Cuti rammi an au ahcun pei ralkap nih an ttih lai le uknak an thlah lai cu tiah hmuhning dang a um kho. Asinain rampi buai vima i, cu chuankhan cun, ralkap nih uknak tlaih peng lai kha a si kho mi a silonak a um rua lo.Credit-Salai B Chan Khar\nKawlram cu Ralkap nih hramhram in an lak tthan cang


Hramhram in uknak chuh a si hnu ah mipi 1 million leng an zaam, SAC nih 2,961 a thah hna, inn 1,3266 khanghpiak a si – THE CHINLAND POST\nHramhram in uknak chuh a si hnu ah mipi 1 million leng an zaam, SAC nih 2,961 a thah hna, inn 1,3266 khanghpiak a si\nThe Chinland Post | 2022 May 10 – SAC nih hramgram in uknak a lak hnu 2021 February 1 thok in 2022 April thla tiang ah mipi 2,961 SAC nih a thah hna i mipi inn 1,3266 leng a khangh tiah Media Moitor Collective nih a thanh.\nSAC ralkap nih ramthen le peng chung khuate 347, peng 80 in mipi inn pawl a hrawh tiah a langhter.\nSagaing ramthen ah mipi inn 2,399, Chin ramkulh ah mipi inn 1,212, Kayah ram ah inn 344, thlanglei Shan ram ah inn 262, Karen ram ah 147, chaklei Shan ah 137, Mandalay ramthen ah inn 58, Kachin ram ah inn 58, Bago ramthen ah inn 26, Taninthary ramthen ah inn 20, Mon ram ah inn 19, Yangon ramthen ah inn 4 an hrawh tiah a langhter.\nSAC ralkap nih khuate chung luh hnawh in inn le lo an hrawh ruangah mipi 1,105,055 ( 1 million leng) nih inn le lo zaamtak in himnak hmun ah an zaam i SAC ralkap nih kahthlorh kah ruangah mipi 966 hliamhma an pu tiah theih a si.\nSAC ralkap nih khuachung an luh hnawh lioah a ruang um lo in tlaih a tongmi 15,145 an um i khamnak ah hman a tongmi mipi 769 an si tiah Media Monitor thanhmi cazin in theih khawh a si.\nPrevious KBZ bank Chief Deputy Executive Officer chikhat tlaih a tong\nNext Hakha KMSS zung SAC ralkap nih an luh hnawh


Teinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah – Thechinlungnews\nTeinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah\nUS rampi thim nak i buainak chuak mi cu a felfai kho rih loh i, President Donald Trump nih cun khatlei pawl nih teinak kan hmuh tiah an au cuahmah mi cu, a pom kho bak loh i a hman ning tein vote an rel dih hnu i teinak an hmuh a siah cun, kan hek lomhpi te ko hna lai tiah a ti. Cupin ah buainak an aupi cuahmah mi zong hi hmai an nor thluahmah ko tiah a chim i, teinak kan hmuh than ko lai tiah mipi sin ah thawngthanh nak a tuah.\nTrump le State kip i.a mah a dirpi tu pawl nih cun.vote hman lo mi he pehtlai in, lan an la cang i, hmun cheukhat ah cun, vote relthan cuahmah a si. State pakhat le pakhat dirhmun ai khat hna lo i Trump le amah dirpitu pawl zong nih US ram chungi State zate siloin diklonak a um tiah fiangten an theih nak state cheu khat cu an doh cuahmah. Cuka i a hman ning le felfai tein vote an rel a siah cun teinak an hmuh hi a zumh.\nMichigan ah president si khawh nak Electoral vote 16 a um i Biden nih teinak a hmuh tiah an phuan nak hmun pakhat a si. Asinain,tu ah Trump team pawl nih cun Court ah bia an luh ter cang i, canrau lo te ah thawngpang ra colh lai. Penssylvenia ah tlai hnupi i vote cabawm a phan mi rel lo ding in, Supreme Court nih nawl a pek cang i, an rel dih cang mi zong a dang tein chiah ding a si. Mahcu hlan ah Biden nih hmai a rak sat i cuvial te thil a tlian dih hnuah cun zeizong vialte ai dang kho mi a si.\nCulawng a si rih loh,Union Court nih cun sihni pawl cu US rampi ithim nak ah vote hman lo mi a um timi ah thil sining hman mi dothlat ding in, an fial dih cang hna. Hi bantuk a si tikah Biden lei zong biaholh ah an i ralring deuh cang i president bantuk siloin president kan tuan caan ah ti bantuk in ca a thlah i bia a chim deuh cang. cheukhat State cu vote rel khawh lo mi a um hrimhrim rih.\nA biapi bik mi pakhat cu State kip nih vote thlak nak kong i a hman lo mi le zumh lo mi pawl cu, December 8 tiang lawng an doh khawh i, cuhnu cun ti khawh mi an nei ti loh. Cupin ah Federal Election Commission nih cun December 14 ah US president thar ding cu an phuang cang lai. Mahcu hlan ah Trump le a team pawl i an chuahpi mi kong an tawlrel khawh dih a siah cun, zeipoh ai thleng dih kho i, December 14 hnu cun a harsa tuk cang lai. Supreme Court nih zeitin dah khua a khan lai timi cu, a ho hmanh nih an thei rih loh i, ,an biaceih mi pawl cu a ho hmanh nih a dohkalh kho loh. Vote hman lo mi kong ah, Trump nih bia a phanh ter cang i, zeitin dah khua an khan te lai timi cu mipi nih an hngah cuahmah mi hi a si.(VOA). Credit : VAPUAL AUAW\nBe the first to comment on "Teinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah"


Chief Minister Zapi Naypyidaw Ah Lakhruak Meeting An Auh Hna Timi Hi Thawngpang Diklo A Si Lai Minister Pu Sui Thio - THE CHINLAND POST\nChief Minister Zapi Naypyidaw Ah Lakhruak Meeting An Auh Hna Timi Hi Thawngpang Diklo A Si Lai Minister Pu Sui Thio\nMinister Pu Sui Thio le Chief Minister Salai Lian Luai\nCity Hunter| 2018 May 16| Myanmar ramchung Chief Minister zapi Naypyidaw ah lakhruak meeting an auh hna tiah a luancia suimilam 19 ahkhan Tomorrow News Journal nih a thanh. Hi kong he pehtlai in Chin ramkulh Lam le Sul lei pehtlaihnak minister Pu Sui Thio nih atu bantuk in The Chinland Post ah a chim.\n“Chief Minister zapi Naypyidaw ah lakhruak in meeting an auh hna timi cu thawngpang diklo a si lai. Atu hi (May 16 sml. 9:00am) hluttaw Speaker le minister dang telh in Chief Minister he Kalay ah kan um ko. Vice President Henry Van Thio Chinram a tlawng hnik i don ding ah Kalay in kan hngak ko. Chief minister meeting an auh le auh lo cu ka hngal lo, asinain lakhruak in meeting an auh tak a si ko ahcun atu hi kan sin ah a um ti hnga lo. Vice President a khuallam vialte zong Chief Minister Salai Lian Luai nih zulh a timh ko. Nihin hi Vice President cu Kalay a phan lai i Kalay in Tonzang ah kan lan colh lai i tuzan hi Tonzang ah kan riak kho men” tiah May 16 zingka, The Chinland Post ah a chim.\nKan hnuzarh ahkhan Chief Minister Salai Lian Luai rian an phuah lai tiah media cheukhat nih hechet thawng an zamh. Kha zong kha a dik lomi a si. Tutan ah Chief Minister zapi lakhruak in Naypyidaw ah meeting an auh hna timi zong hi a diklomi a si ko lai. Dik sehlaw cu Chief Minister hi Vice President Henry Van Thio donnak ah kan sin ah a um ti hnga lo i Vice President khuallam zulh zong aa tim hnga lo” tiah Minister Pu Sui Thio nih a bia peh ah a chimchih.\nTomorrow News Journal nihcun, a luancia suimilam 19 (May 15 zan) ahkhan Chief Minister zapi Naypyidaw ah lakhruak meeting an auh hna. Meeting hi nihnih chung an tuah lai i meeting an dih in rian hmunhma i thlenremhnak zong a um lai tiah cozah lei bia theitu he aa naihniammi minung pakhat nih a chim ti in an thanh.\nMeeting hi zeitik tuah ding timi an tial chih lo nain lakhruak a ti caah a dikmi a si ahcun nihin thaizing ah tuah colh ding a si. Sihmanhsehlaw, May 16 zingka suimilam 9:00 tiang ah Chin ramkulh Chief Minister Salai Lian Luai cu meeting kai aa tim lo tiah kan theih.\nThe Chinland Post nih Chin ramkulh Chief Minister le a PSO cu phone in pehtlaihnak kan tuah hna nain kan pehtlai kho lo. Cu hnu ah atu bantuk in Minister Pu Sui Thio sin in Chief Minister thutdirnak kong a tu bantuk in thawng kan theih hi a si.\nKan hnuzarh ahkhan media zong a si lomi social media facebook page group pakhat a simi Excellent News Agency nih ramkomh minister paruk le Chief Minister 3 rian phuah an si lai tiah thawngpang diklo a langhter. Cu chung ahcun Chin ramkulh in Chief Minister Salai Lian Luai an telh. Taningtharri ramthen Chief Minister hoihna cu a rian in atu te kha an phuah cang ti tiang in an tial. Hi thawngpang hi Kawlram media bochan tlakmi zei bantuk media hmanh nih an thanh in an tial lo. Asinain Excellent News Agency nih thawngpang diklo an tialmi cherhchan in Lai media tampi nih hechet thawnpang diklo an langhter cio tiah theih a si.\nVice President Henry Van Thio cu May 16-20 tiang hrawng Chin ramkulh, Tonzang, Cikha, Tedim, Rihkhawdar le Falam peng a tlawng lai. A biapi in lam le sul a vehvat lai. Tonzang le Tedim ah a riak lai i Falam le Hakha zong chikkhat cu a paltak khawh men tiah Chinram cozah upa pakhat sin in kan theih.\nVice President Henry Van Thio nih 2018 February 3-7 tiang ramkomh minister pakhat, ramkomh deputy minister pathum, ramkomh cozah zungpi in General Director le Director tampi he Chinram lam le sul an rak vehvat. Cu lio iahmotor lawngte in khan 600 renglo Chinram lam le sul a vehvat. Kalay-Falam-Hakha-Thantlang, Saisihchuak lam- Tio, Tikir, Hnaring, Matupi, Mindat le Kanpetlet tiang a rak tlawng. Zei dangdang bawmhnak lawng si lo in a tlawnnak pengkip sii-inn ihkhun chappiaknak zong a ngeih hna. February thla a rak tlun lio ah pengkip sii-inn ihkhun chappiak ding in bia a kamh hna pin ah amah a rak zulhtu ministry zung pawl nih a dangdang bawmhnak cheukhat zong an pek hna tiah kan theih.\nPrevious Thantlang Market Anhringso Zuarnak Hmunhma Abit Tuk Caah An Duhning In Thil An Zuar Kho Lo\nNext Rih Tidil Pawng Naka-yung Lam Kauhchapmi Cung Ah Khuami An Lungtling Lo\nPaletwa Le Sami Peng Ralzam Camp ah Sak Mi Inn (640) Hlei Zatuak An Lim


NGU Cozah Nih, Nihin Ah Thawngthanknak, A Vantuah Mi Cu, Min Aung Hliang Ca Ah Cun, Thinphhang Dailo Si Than Canglai. – Chintanbo\nNaihrawng nihnih chung cu, ka U Lian Pastor Lian Chawn tialmi cauk Ruahchannak Hmual ka rel. Laimi vialte nih rel dih hna usih law mah le mah nunnak lak hmanh a dong phah hnga ti tiang ka ruat. Cutluk cun a ttha, ka lung a ka ton. Ruahchannak a ngei lo mi cu, hrinnak a ngei ti lo mi thingkung ro pi khi kan si ko.\nMi dang ca cu chim lo, kanmah ca lila hmanh ah santlaihnak kan ngei lo ti khawh a si. Cucaah minung cu ruahchannak in a nung mi kan si bantukin kan ruahchannak hi zei cung ahdah hram kan bunh tihi a biapi ngaingai. Adele Shreve bang nih cun, ruahchannak a biapitzia hi nunnak he ai pehtlai a si kha fianghlang tuk in a hngalh caah hitihin a chim, Ruahchannak hi nunnak a si i nunnak hi ruahchannak a si ti.\nPhun dang in kan chim ahcun, nunnak hi ruahchannak lo cun a thi. Cucaah a fek mi le a nung zungzal mi kan si nakhnga, Paul nih ruahchananak hramthlaknak hmun a kan chimh i cucu zeitindah a ti tiah cun, “Pathian nih Jesuh Khrih lawnglawng cu a hram ca ah khan a chiah cang i hram dang zeihmanh chiah awk ding a um ti lo, a ti (1Kor. 3:11).\nKorin cakuat pakhatnak dal thum, caang hleikhatnak nih a nun ah bia tampi a chim i Pathian dawtnak pemtlak in a hngalhtermi Edward Mote nih ruahchannak he pehtlai in hla dawh taktak a rak phuah. A hla cu 1Kor.3:11 chirhchan in a phuah i ZBC Hla Cauk 320A zawn i Ka Ruahchannak a hram a fek, Jesuh Khrih thi lawng in a si. Ka bochan dang a um ti lo.\nJesuh a min lawng in ka tei. Lungfek in Jesuh ka bochan, adang bochan awk a um lo, adang bochan awk a um lo, ti kha a si. Edward Mote hi Khrihfa chungkhar in a thanglian mi a si lo; biaknak a domi nu le pa tang ah a um mi le Baibal rel a ngah a lonak sianginn ah kai in ruahchannak ngei lo in thawip taktak in a nun a rak hmang.\nSinain a tleirawl lio, kum 16 a si ah hrinthannak a co i cu hnu cun ruahchannak diktak nun khuallam a zul mi a si. Jesuh lawnglawng hi ruahchannak hramthlaknak diktak cu a si, amah hlei adang an um lo, bochan ding zong an um lo a ti. A hla biafang ah hlei le bochan nih kaupi a huapchih, sullam tampi a zawi rua, tiah ka ruah. Na ruahchannak amah cung ah hram na bunh ahcun na him ko lai, na ruahchan mi a tling ko lai ti khi si.\nTulio kan vawlei thilcang le sining zoh tikah hna a ngam kho ti lo; hi lio caan ko hi, ruahchannak a pih caan, lungdongh caan a tam khun. Zeicahtiah, zeizong vialte ai khar, vawleipi ai khar tikah zatlak a fak khun, khuasak tintuk kong ruah hrim ah thlaphang a si. Cheukhat ram hna ah cun nu le va karkhuah kar ah sikvelhnak, tthencheunak (domestic violence) a tam lio bik caan a si.\nAruang cu an rak i ruahchanning in thil a kal lo tik, chungkhar khuasak an ruah ah thlaphang in an um tikah a cang mi a si. Minung tampi nih an i fian lo mi pakhat a um. Lunglawmhnak i a ralchanh hi ngaihchiatnak a si lo thinhunnak zong a si lo.\nNgaihchiatnak le thinhunnak nihcun thil pakhatkhat biapi ah kan ruah rihnak, kan siaherh rihnak le kan tlaihchan rihnak a langhter ka caah san a tlai kho rih ti mi ruahchannak lila a ngeihter. A taktak ahcun lunglawmhnak i a ralchanh cu ruahchannak a reu i a um ti lo khi a si.\nHihi lungretheihnak, lungdongnak nih a chuahpi khawh mi zawtnak a si. Cucaah William Shakespeare nih hitihin a chim, Lungrethei mi nih sii phunkhat lawng an ngeih cucu ruahchannak a si, a ti. Ruahchannak ngei ko. Cu nai ruahchanmi, hmailei ah kan i lawmhnak niceu a tlang te ko lai.\nmuinak a kan phorhtu chum nak pi hi thli dai nih kianghiar in chem caan a phan te lai timi ruahchannak he Jesuh cungah i hngat ko, na ruahchannak cu an philhpiak lai lo.\nThawngttha chim thiam minthang pakhat, Max Ludoca timi pa nih Tuukhal ban ah himnak timi cauk ah a ttialmi ka uar tuk mi cu, Lungdong, nun beidongh kan timi cu, ruahchannak lam kawl in kan lu kan mer khi a si a ti. A chim duhmi cu lungdongh hnu pinlei ah khin ruahchannak a um kho ko ti khi a si. Fahnak, temtuarnak le hliamhma hna cu ruahchannak ca ah nunnak a pe mi a hmaisuang a ralkap an si.\nRuahchannak i a fuh mi himnak, zalonnak le luatnak caah thinlung sifah retheih temtuarnak hna cu lamkaltu an si hmasa tawn. Intuar khawhnak le hmailei ruahchannak fek nih hin lunglawmhnak mitthli a luanter tawn i lawmhnak theipar a thlum khun in a kan temter tawn.\nTuarnak phen thluachuah cu ruahchannak nih a hrin. Khrih temtuarnak phen ah a ummi ruahchannak cu, zungzal nunnak a si. Cucaah taksa in kan temtuar mi hna hi ruahchannak a kan petu an si ti hngal in, hi harnak chung in Pathian mithmai lang sehlaw ruahchannak nung kan ngeihnak ah cang ko hna seh.\nNote: Ka U Lian Pastor Lian Chaw Cauk Ruahchannak Hmual ka rel lio ah ka lungum bia le amah tialmi chung in thazaang laknak si ko seh tiah, ka van tial mi a si. Hi Pastor Lian Chawn tialmi cauk hi rel khawh cio zuam u. Cauk ka rel mi ah cun tha ka ti bik mi ah ai tel.\nPDF Pasaltha Hna Nih Cun, Mipi Sin Ah, Ralrin Taktak, Dingin Cathanh An Chuah Mikong Lam Cu,


Democrats Pawl An Thin Lawng An I Domh Cang - TIMES OF CHIN NEWS\nDemocrats Pawl An Thin Lawng An I Domh Cang\nPosted By: thawngthawng May 26, 2021\nPress Conference tuah i thawnglatu hna biahal hi a tih bikmi pakhat a si an ti. Press conference zong zarh chiar tuah dingmi a tuah duh lo. Biden chan ahcun thil man le Gas, datsi man cu van a tong ti ding a si. Atu ning in cun kum 4 chungah US nih kan ngeihmi phaisa vialte a hman dih te men lai. Refugees kum khat ah 125000 tiang ka laak lai a timi zong a let diam i, kum khat ah 62500 lawng ka laak lai a ti than. Credit: Salai Lairamthang\nrelchap >>>> Loklung Ralzaam Naupawi Pakhat an Zaamnak Hmun ah Nau aa Then\nAn zaamnak hmun ah tlangrai zong nih a tlak hna i ngakchia a zawmi an um len pin ah naupawi pakhat zong zaamnak hmun ah cun nau aa tthen. “Tlangrai nih a kan phak i kan ngakchia a zawmi an um pah len. Naupawi zong an um i pakhat cu zaamnak hmun ah aa then cang. Kum 80 cung tar zong an i tel. Zawt buin zaampimi zong an i tel. Thlacampiak kan herh hringhran ko,” tiah HBA ttuanvo ngeitu sin ah a cunglei pastor nih a chim chap.\nLoklung ralzam hna ca ah ramchung le ramleng khuasa Laimi vialte nih thalchampiak ding in HBA nih sawmnak zong a tuah. Loklung hi a khua ning in an chuahtak dih i khuachung ah thluaktlinglo minung pahnih lawng an taang. A zaammi an zapi ah milu 850 hrawng an si, tiah pastor pakhat nih The Chin Journal ah a rak chim.\nMay 25, Hakha


US PRESIDENT DONALD TRUMP KONG CU ATURU BAK KO CANG HIH – The Chinlung Post\nUS President Donald Trump nih fiangpup in Supreme Court Justice caah Amy Coney Barrett cu nominate atuah cang. Trump thimmi hi Senate nih a cohlan a si ahcun rian khinh a si cang lai. Hi rian hi anmah duh thimnak in dinhnak an tuah lo ahcun nunchung an rian hi an ttuan cang lai. Tutan ah Trump nih nominate atuah mi hi Notre Dam University Law School, Indiana in a dih mi asi.\nAliamcia kum 2017 ah khan Donald Trump nih Chicago-base 7th Circuit Court of Appeals caah a rak thimmi asi i, amah hi Catholic KHRIHFABU mi asi i, nau hrawh tibantuk acohlang lomi zong asi. Amah hi LGBT pawl hna nih an huat taktak mi zong asi i, hrocernak zong an tuah lengmang mi asi. Cun Catholic Group timi zong ah People of Praise timi buu ah a um rih mi asi.\nTrump timhtuahnak hi a ralaimi October ni 12 hrawngah Senate nih ceihkhannak an ngei lai i, anmah nih khuakhan lairelnak an tuah te dingmi khi asi. Senate ah hin Republican an tam deuh i, hi kongah vote 51 an hmuh a si ahcun Trump timh tuahnak hi fehternak an tuah te lai. Hi konghe pehtlaiin Senate Majority hruaitu Mitch McConnell nih hitihin bia rak chim.\nAliamcia kum 2016 president thimnak dih lai ah khan Democratic President Obama nih biaceihtu ding ah Merrick Garland arak chuahpi. Asinain thimnak dihlai asi caah an rak cohlang lo. Tutan zong hi Trump nih thimnak laite ah a vun chuahpi mi asi tikah zeitindah thilsining akalte lai timi hi ruah asi. Aruang cu thimnak he aa neih caah asi tiah aliamcia konghe pehtlaiin an vun langhter.\nDonald Trump nih hibantuk in thimnak lai ah amah nawlngeihnak hmangin thil atuah mi hi asi deuh lo tiah Joe Biden zong nih a chim. Donald Trump nih hin amah attuan chungah Supreme COurt Justice pahnih Neil Gorsuch le Brett Kavanaugh hna rak thim cang hna. Atu ah Amy Coney Barret a vun si tthan i, hi zong hi atlamtlin ko lai tiah tthenkhat nih an zumh.


Zeiruangah Chinram Khualipi Hakha Sizung Cu Yangon Mirum Pakhat Nih Atuahmi Sizung Hmanh A Tluk Lo — Chin Miphun Tlangau\nZeiruangah Chinram Khualipi Hakha Sizung Cu Yangon Mirum Pakhat Nih Atuahmi Sizung Hmanh A Tluk Lo\nAugust 11, 2020 Salai Ephraim HEALTH 0\nNgandamnak lei thlennak le thanchonak: MP ka tlin ahcun.Kan zawtfah caan ah damnak pe khotu siibawi sin fawi tein kan panh khawh lo i siibawi um sehlaw a nunnak a liam hnga lo ding cheukhat an nunnak a liam tawn khi lung a fak khun.Hakha le Thantlang ah thiamsang deuh siibawi ngeih lo ruang ah a zaw tuk cangmi mizaw Mandalay le Yangon kalpi an hau tawn khi lung a fak tukmi a si. Ziah state cozah pakhat nih thiamsangmi siibawi(specialists) tlamtling an chiah khawh lo timi ruah awk ngai a si.\nChinram khualipi Hakha siizung cu Yangon ah mirum pakhat nih a tuahmi private siizung pakhat hmanh a tluk lo khi kan cozah santlaihlo nak pakhat cu a si.Cozah nih fimcawnnak le ngandamnak caah cozah phaisa(mizapi kan phaisa) an hmanmi a tlawm tuk. Tam deuh an hman awk a si, tam deuh an hman nak hnga ka si khawh chung in Hluttaw le cozah sin ah ka aupi lai. Lam le sul cawhnak deuh ah cozah phaisa an hman i kan miphun caah a herh deuhmi ngandamnak le fimcawnnak caah cozah phaisa tlawm tuk an hman hi an thlen a hau cang.\nMP ka tlin ahcun Mandalay le Yangon kal hau ti loin Hakha ah siibawi specialist(a thiam khunmi) tling tein an umnak hnga, zawtnak zohfel khawhnak seh thilri tlamtling a umnak hnga le Thantlang ah siibawi caan tling tein an um zungzal nak hnga fak piin ka aupi lai.Keimah meehmun ah cun Hnaring, Fanthen, Ngaiphaipi, Khuahrang, Hmawngtlang, Hriphi, Khuabung le Zephai ah siibawi pakhat cio tal chiah ding ah cozah ka hal lai. Mah siibawi cu pawngkam khua zong nih zawtfah caan ah fawi tein auh khawh le kal hnawh khawh a si lai.\nKhuate dihlak ah siibawi chiah cu a si kho rih lai lo caah ngandamnak lei cawnnak a ngeimi nurse pakhat cio tal chiah hrimhrim a herh. Khuate kip ah tlangrai zawt le emergency caan ah hman khawh ding sii-ai tlamtling deuh in a um nak hnga kaa zuam lai. Khual a tlawng lengmang i khuate ah a um theng lomi nurse or siibawi cu a rian chiah ding fial colh a si lai, dawtnak lungthin in rian tuan a duhmi lawnglawng rian pek a si te lai.\nRef:Salai Lungthli Tum\nDr. Ngun Cung Lian Zeiruangah Federal Cu Kawl Sin Ah Nan Hal Peng Nan Mah Kut Ah Pei A Um Ko Cu


KAN HERH PATHIAN TI A IHNGALMI\n„Kan herh Pathian ti a ihngalmi cu,\nVan cung Pennak cu nanmah ta asi.“ [Mat. 5:3]\nBawi Jesuh i Tlang cung cawnpiak nakah hin „Lung lawmmi nan va sihna dah!“ timi Biatlang (sentence) hi kan hmuh lemang i mah Biatlang hi zei dah a Sullam asi ti kan hngalh hmasat hin adang zong hi afiang deuh kho lai. Bawi Jesuh nih arak cawnpiakhna i „Lung lawmmi nan va sihna dah!“ ati tikah hin Aramaik Holh arak hman lai sikaw, cucacun Jesuh i Lungput tak takah hin zei Sullam dah hi Biatlang nih arak ngeih ti hngalh khawhnak ding caah hin cu Biafang (Word) cu kan von zohta hmanh lai. Biakam hlun chung kan zoh tikah mah Biatlang hi kan hmuh lemang. Salm 1:1 chungah;\n„Mitha lo mihna Khuakhannak chungah\na itel lo i misualhna Lam zong azul lo i\nPathian kha a nihsawh mihna sinah aṭhu lomi cu\nThluachuakmi kha an si,“ ti kan hmuh.\nCun Salm 32:1.2 zawnah;\n„A Sualthurnak ngaihthiam asi i\na Palhnak maimilh a simi cu\na Lung kha a ilawm.\nBAWIPA nih Sual phawt lomi le\na Lung chungah\nHlennak ngei lomi cu\na Lung kha a ilawm,“ timi aum.\n„Thluachuakmi“ ti le „Thluachuahnak hmumi“ ti le „Lung lawmmi“ tihi Sullam khatte an si, an Sullam a ikhatmi lawngte an si. Biakam hlun kan von zoh nakin thil pakhat avon fiang ngaimi cu; „Lung lawmmi nan sihna, Thluachuakmi nan sihna, Thluachuahnak hmumi nan sihna“ ti tikah hin hmailei a site lai ding khi siloin asi cangmi le asi liomi asi tihi asi. Atu nan Sining hin „Lung lawmmi nan va sihna dah, atu nan Sining tein nan si ruangah hin Lung lomh awk nan sihna ko, tinak asi ko.\n„Kan herh Pathian ti a ihngalmi cu…“ tihi a Biafang incun Thlarau leiin siloah Lungthin leiin sifakmi cu tinak asi. Hi zawnah hin Biafang ruah awk tlak a simi Sullam cu „Sifak“ tihi asi. Sifah tihi „ngeih lo, pam“ ti asi i zeitin dah mi cu Thlarau leicun kan pam khawh lai? Thlarau pam cu aṭha lomi cupei a sikun hnga cu! Cucacun Lung lawm mihna nih an ngeih lomi, an Pamnak hi Phun dang asi ko lai. Bawi Jesuh nih a Pammi cu Lung lawmmi nan va sihna dah ati tikah hin an ngeih lomi thil cu Lung lomhnak a chuahtertu thil asi lai.\nMinung hi mizei Miphun hmanh kan si zongah ṭhan a kan dawntu bikcem cu ka si ve, ka hngalh ve, ka thiam ve, ti i Ruahnak rak ngeihnak Lungput hi asi. Voikhat cu Guitar tum thiam ngaimi Pa sinah hin Tlangval pakhat ava kal i na sinah Guitar tum ka cawng lai ava ti. Mahti ava ti tikah cun; kei cu ka thiam nawn cang i tampi cawn ka herh ti lai lo. Cucacun Hawi nih Cawnman i zakhat an in pek sicun kei nih sawm ngan ka in pek sicun aza ko hnga lo maw, ava ti. Cu tikah Guitar tum thiam ngaimi Pa i Sayapa nicun; „Thiam taktak na duh sicun, ka thiam cang tiah na iruahmi hrawh nakah khan zakhat na ka pek lai, cun cu hnuah thiam taktaknak dingah Hawi pek cio ningin zakhat na ka pek lai. Cu locun ka Sianginn cawnnak chungah nang cu na lut kho lai lo,“ tiah aleh. Kha tlangval Pa nih a ngeihmi Thiamnak asi ṭung lomi Thiamnak kha thiam taktaknak hmuh duh acun ngeih lo i a hramin ithawk ṭhan ahau. Hibantuk ṭhiam ṭhiamin hi Pathian le Minung i kan ipehtlaihnak zongah hin asi ve. Kan chungah Pathian i Pennak aum khawh nakhnga dingah hin kan chung i arak um cangmi miṭha ka si ti Lungput kha achuah hmasathrim hrim awk asi i kha Lungput khan kan pam hnu lawngah Pathian nicun a kan uk khawh lai.\nCu Lungput le Ruahnak cu „Van cung Pennak“ timi Biafang chungah hin alang ngai. Judah mihna nihin Pathian hi an upat tukhring hran i an ṭihzah tukhring hran caah hin Pathian tiin an ko ngam bal lo. Tahchunh nakah a ṭhami cu kannih Laimi nih Min fang kheh tein ikawh kha ihmaizah lo le iserhsat (despise) i kan irel bantuk hi asi. Cucacun Pathian ti nakah hin Elohim tite hnain an ti, El-Shadai tite Adonai tite hnain an ti i an Sullam cu zeizong vialte tuah khotu ti hoihna an si. Mahban tukṭhiam ṭhiamin Pathian nih Minung a kan Uknak ding kong chim duh tikah hin Pathian tikha cu hmaizah lo le upat lo Biafang kha asi caah Van titu kha Jesuh nih khan ahman i „Van cung Pennak“ ati tikah khan achim duhmi cu „Pathian i Uknak“ ti asi ko. Hi Bia nihin Sullam dang pakhat a heifianh rihmi cu; Bawi Jesuh nih; „Bawipa, Bawipa tiah a ka timi paoh menin „Van cung Pennak chungah an lut dih lai tinak asi lo, sihmansehlaw Van cung ummi ka Pa nih tuahhna she ti a duhmi atuah milawng lawng kha an lut lai,“ [Mat. 7:21] tiah a timi khi asi. BAWIPA, BAWIPA, BAWIPA tirum roin Pathian hoihna kan auh lemang hi BAWIPA ti achim kan tamh ruangah hin Pathian nih a kan theih deuh lai kan ti sicun kan ipalh riureu lai. Cucacun kan herh Pathian ti ihngalh cu zei dah asi? Kanmah Ṭhatnak, Fimnak, Thiamnak le thil ti khawhnak kha zeihmanh an rak si lo i kan herhtak takmi cu Pathian asi tikha asi i kha Lungput angei mihna cu Pathian uk mihna kha an si i Pathian uk mihna cu Lung lawmngai ngaimi an si. Bawi Jesuh nih amah a Zultu pawlhna caah a chiahmi Lam cu nanmah nan Sining kha hlonh ulaw Pathian kha iukter u, Pathian a iuktermi cu Lung lawmmi nan va sihna dah! tihi asi.\n„Kan herh Pathian ti a ihngalmi cu, Lung lawmmi nan va sihna dah! Van cung Pennak cu nanmah ta asi.“


Federal Democracy Asi Khawhnak Caah Tlangcung Miphun Dang Nih ICC Le ICJ An Buaipi Lio Ah Chin Cu Idol Lawng Kan I Za – Chin World News Evening\nFederal Democracy Asi Khawhnak Caah Tlangcung Miphun Dang Nih ICC Le ICJ An Buaipi Lio Ah Chin Cu Idol Lawng Kan I Za: Khah Chinmi kan pa pakhat simi Thlaawr Bawihrin nih atu lio Chinmi/ Laimi kan dirhmun ruahnak le kan hoi Tlangcung miphun hna drihmun ruahnak kong a chim mi hi ruah lo awk ttha lo. Tha tein ruah ahcun kan hoidang Tlangcung miphun hna le Chin miphun kan ruahnak cu a rak i dangtuk luammam ko.\nVawlei pi theih in Kawlram cu a konglam ceih ding a hung si cang. Kan hoi Tlangcung miphun dang hna nih Federal Democracy kan hmuh khawhnak hnga tiah an buaipi lio ah kannih Chinmi phun cu atu lio Myanmar Idol nih a kan dolh dih taktak ko rua hih. A tang hi kan pa Thlaawr Bawihrin nih a chim mi si, ruah lo awk ttha lo.\nThlaawr Bawihrin: Federal Democracy Kawlram asi khawhnak caah tlangcung miphun dang nih ICC le ICJ kong an buaipi lio ah Chin cu Idol kong cio a ceih rihmi dirhmun ah kan dir rih mu??\nRelchih: ICJ CASE AH CHINA NIH KAWLRAM A DIRKAMH DUH TI LOH: China Zong Nih Gambia Cu A Hnatlakpi Ruang Maang Cang Ko Hih. China nih Kawlram hi a dirkamh pengmi ram a rak si. Veto tiang voi tampi hmang in UNO beiceihnak ah a dripi i a khamh tawn. Asinain atutan ICJ case ahcun daitein a um ziar. Daite umcu a hnatlak pi ve hna khi asi ko. A dirkamh duhlo lawng siloin an luan tuk cang i a ngamh tilo zong asi kho mi asi. Gambia le China Pehtlaihnak (Diplomatic ties) cu 1974 ah a cat. Gambia nih Taiwan he pehtlaihnak a tuah caah China cu a thinhang tuk i Gambia he Diplomatic Ties a chah dih.\nKum 20 renglo pehtlaihnak a ngei tilomi Gambia le China cu 2016 kum in ipehtlaihnak lam an kawl tthan. Gambia sawmnak in China Forein Affairs Minister WANG YI cu Gambia ah a tlawng hna. 2018 ah Gambia President Adama Barrow zong China ah a tlawng ve i President Lu Xi Jinping he an i ton. Gambia nih ONE CHINA POLICY a hnatlak pi hna caah Pehtlaihnak (Diplomatic Ties) cu an tuah tthan cang. China nih Gambia tthanchonak bawmh awk ah biakamnak tampi a tuah ve. OIC Confetence 2020 Gambia nih Host an tuan lai i Airport le lam caah China nih a bawmh rih lai.\nChina le OIC ram chawlehnak hi 260 Billions asi. Gambia cu OIC min in Kawlram tazacuaitu asi tik ah China caahcun Kawlram lei ah dir awk a ttha lo. OIC doh in Kawlram dirkamh cu A ngamhnak nih a phan ti lo. OIC nih Kawlram cu Gambia hmangin tazacuai an timhnak hi kum tampi Plan timhlamhnak ttha tein an suai ciami asi. Gambia le China Diplomatic Ties tuah mi zong hi OIC plan asi. China zong a cawl kho ti lo. Kawlram lei dirkamh ding a ngamh ti lo. Aduh ti loh.\nHmailei zongah UN ah Kawlram hi tazacuai um sehlaw China nih hin hlan bantuk in Veto in a dirkamh duh ti lai lo. Kawlram caahcun vanchiat zatlak taktak asi ko cang. Ningt’ih zong asi. Kawlram Cozah le Upa pawl caah ICJ hi an lungfimnak le an zia t’hinhnak si hram ko seh.Tlangcungmi dihlak kan zalennak khawh deuhnak caah cang hram ko seh.